text:
Веллингтон
Ве́ллингтон, Уэ́ллингтон (ингл. Wellington) — Яңы Зеландияның баш ҡалаһы, илдең ҡалалары араһында халыҡ һаны буйынса икенсе урында. Океания баш ҡалалары араһында иң ҙурыһы һәм донъяла иң көньяҡта урынлашҡан баш ҡала[1]. Ҡала шул уҡ исемдәге Веллингтон төбәгендә, Төньяҡ утрауының көньяҡ өлөшөндә урынлашҡан. Веллингтондың маориса атамаһы — Те Фанауи-а-Тара (маори Te Whanganui-a-Tara).
Йөкмәткеһе
Атама[үҙгәртергә | вики-тексты үҙгәртергә]
Веллингтон ҡалаһы Британия империяһының күренекле ғәскәри етәксеһе, Бөйөк Британияның премьер-министры Артур Уэлсли Веллингтонға бағышлап, ҡаланың киләсәген метрополия менән мөнәсәбәттәрен мәңгеләштереү маҡсатында һәм ҡаланы нигеҙләүсе Уильям Уэйкфилдтың колонизацион планы принциптарын герцог Веллингтон яҡлап сыҡҡаны өсөн рәхмәт белдереү булараҡ атала[2].
Яңы Зеландияның ерле халҡы — маори араһында ҡала өс атама аҫтында билдәле:
- беренсеһе — Те Фанга-нуи-а-Тара (маори Te Whanga-nui-a-Tara, «бөйөк Тара ҡултығы» тип тәржемә ителә)[3];
- икенсеһе — Понеке (маори Pōneke);
- өсөнсөһө — Те Упоко-о-те-Ика-а-Мауи (маори Te Upoko-o-te-Ika-a-Māui, «Мауи балығының башы» һымаҡ тәржемә ителә)[4].
Быларҙан башҡа Веллингтондың бер нисә ҡушаматы бар: «Баш ҡала-бухта» (ингл. The Harbour Capital), «Велливуд» (ингл. Wellywood = Wellington + Hollywood)[5] һәм «Елдәр ҡалаһы» (ингл. Windy City).
2012 йылдың ноябрь айының бер аҙна дауамында Веллингтон рәсми рәүештә Миддл-оф-Миддл-эф (Middle of Middle-earth, йәғни «Урта Ерҙәр урталығы») тип атала[6].
Тәбиғәт шарттары[үҙгәртергә | вики-тексты үҙгәртергә]
Веллингтон Төньяҡ утрауының көньяҡ-көнбайыш өлөшөндә, Кук боғаҙының бер өлөшө булып торған Веллингтон бухтаһы яр буйында урынлашҡан. Аяҙ көндәрҙә ҡаланан Көньяҡ утрауындағы Каикоура тауҙары күренә. Ҡаланан төньяҡтараҡ Капити яр буйының пляждары, ә көнсығышта — Римутака тауҙары урынлашҡан.
Веллингтон йыш ҡына көслө дауыллы елдәргә дусар була. Климаты — диңгеҙле субтропик. Ғинуарҙың уртаса температураһы +16°С, ә июлдә — яҡынса +8°С. Йылына уртаса 1445 мм яуым-төшөм башлыса ямғыр булараҡ яуа. Ҡар тик бейек тауҙарҙа ғына яуа. Ҡала сейсмик яҡтан хәүефле тип танылған. Тәбиғи флораһы мәңге йәшел төрҙәре өҫтөнлөк иткән ағастар һәм ҡыуаҡтар менән күрһәтелгән.
Ҡалала 102 парк, ял итеү һәм күңел асыу урындары бар. Веллингтондың майҙаны 289,9 км² тәшкил итә[7].
Халҡы[үҙгәртергә | вики-тексты үҙгәртергә]
2007 йылғы мәғлүмәттәр буйынса Веллингтон ҡала зонаһының халыҡ һаны яҡынса 460 мең кеше, ә эш үҙәгенең (ингл. Wellington City) — 190,5 мең кеше иҫәпләнгән[7]. Ҡала һыҙығына яҡын булған тораҡ пункттарҙа тағы ла 182 мең кеше йәшәгән, уларҙы шартлы рәүештә «Оло Веллингтон»ға индерелгән. Халыҡтың артымы йылына уртаса 3,5 % тәшкил итә.
Халыҡ һанының яҡынса 19%-ын 15 йәштән кәм булған балалар һәм яҡынса 9%-ын 65 йәште уҙған кешеләр тәшкил иткән. Этник төркөмдәре араһында европалылар өҫтөнлөк итә, улар дөйөм ҡала халҡының яҡынса 70,2%-ын тәшкил итә. Икенсе ҙур этник төркөм — маори — яҡынса 7,8%-ын тәшкил иткән[8]. Халыҡтың ҡалған өлөшө — башлыса төрлө Азия һәм Полинезия илдәре халыҡтарының вәкилдәре булып тора.
Өҫтөнлөк иткән тел булып инглиз теле булып тора, француз, маори, самоа, немец һәм ҡытай телдәре лә йыш ҡына аралашыу өсөн ҡулланыла.
Веллингтондың күпселек халҡы христиан динен тота. Ислам, иудаизм һәм буддизм диндарҙары ла ҡалала йәшәй.
Тарих[үҙгәртергә | вики-тексты үҙгәртергә]
XIX быуат башында маори ерҙәрен европалылар менән тартып алыуҙар процессы башлана. 1839 йылда Яңы Зеландия компанияһында хеҙмәт итеүсе полковник Уильям Уэйкфилд ҡалаға нигеҙ һала. Веллингтон ҡалаһы Британия империяһының күренекле ғәскәри етәксеһе, Бөйөк Британияның премьер-министры Артур Уэлсли Веллингтонға бағышлап, ҡаланың киләсәген метрополия менән мөнәсәбәттәрен мәңгеләштереү маҡсатында атала[9].
1848 йылда булған ер тетрәүе ҡалала ҙур емереүҙәр тыуҙыра, ә 1854 йылда шул уҡ сәбәб арҡаһында ҡалала йәшәүселәрҙең күптәре һәләк була.
1865 йылда Веллингтон Яңы Зеландияның баш ҡалаһы булып китә һәм был статусты һаманда һаҡлап килә.
Мәҙәниәт[үҙгәртергә | вики-тексты үҙгәртергә]
Веллингтонда күп һанлы күперҙәр, виадуктар, тоннелдәр, парктар һәм скверҙар бар.
XIX—ХХ быуаттың берене яртыһына ҡараған биналар хәҙерге заман биналары яралаштырылған. Улар араһында парламент бинаһы айырылып тора, уны ҡала кешеләре «Умарта» тип исемләйҙәр. Парламент ҡаршыһында ҙурлығы буйынса ағас ҡаралтылар араһында донъяла икенсе урында булған хөкүмәт һарайы урынлашҡан.
Кино[үҙгәртергә | вики-тексты үҙгәртергә]
Ҡалала кино өсөн эффекттар буйынса Weta Digital студияһы урынлашҡан.
Туғандаш-ҡалалар[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ New Zealand. CIA. World Factbook. 17 ноября 2008 тикшерелгән.
- ↑ WELLINGTON CITY. Settlement and Growth. An Encyclopaedia of New Zealand. Тәүге сығанаҡтан архивланған 24 август 2011. 17 ноября 2008 тикшерелгән.
- ↑ Wellington Region. Lonely Planet. Тәүге сығанаҡтан архивланған 24 август 2011. 17 ноября 2008 тикшерелгән.
- ↑ Te Ara o nga Tupuna. Wellington City Libraries. Тәүге сығанаҡтан архивланған 24 август 2011. 17 ноября 2008 тикшерелгән.
- ↑ Story Leads. Positively Wellington Tourism. Тәүге сығанаҡтан архивланған 24 август 2011. 17 ноября 2008 тикшерелгән.
- ↑ Столица Новой Зеландии превратится в Середину Средиземья
- ↑ 7,0 7,1 Overview. Wellington City Council. Тәүге сығанаҡтан архивланған 24 август 2011. 18 ноября 2008 тикшерелгән.
- ↑ Population. Positively Wellington Tourism. Тәүге сығанаҡтан архивланған 24 август 2011. 18 ноября 2008 тикшерелгән.
- ↑ WELLINGTON CITY. Settlement and Growth. An Encyclopaedia of New Zealand. Тәүге сығанаҡтан архивланған 24 август 2011. 17 ноября 2008 тикшерелгән.
Һылтанмалар[үҙгәртергә | вики-тексты үҙгәртергә]
- Официальный сайт Веллингтона
- Вебкамеры Веллингтона
- "Wellington", «New Zealand Handbook» (14th ed.), London: E. Stanford, 1879
- "Wellington and its Surroundings", «Pictorial New Zealand», London: Cassell and Co., 1895, OCLC 8587586,
- "Wellington", «New Zealand as a Tourist and Health Resort», Auckland: Thomas Cook & Son, 1902, OCLC 18158487,
- "Wellington", «The Encyclopaedia Britannica» (11th ed.), New York: Encyclopaedia Britannica, 1910, OCLC 14782424
- C. N. Baeyertz (1912), "Wellington", «Guide to New Zealand», Wellington: New Zealand Times Co., OCLC 5747830,
- "Wellington City Annual Economic Profile 2013", by Infometrics for Grow Wellington Ltd.


c: text/html

text:
Компания Бонустар
Компания
- Иң хәүефһеҙ онлайн тәҡдим компанияларының береһе-арзан индустрияһы Форекс сауҙа урындарының теләһә ҡайһы операцияны.. Беҙгә өҫтәмә яуаплылыҡ алғы позиция беҙ сауҙа хәүефһеҙлек сараһы булараҡ бегун., хәҙер беҙ яңы стандарттарҙа ҡуйылған араһында беҙҙең коллегабыҙ һәм хәүефһеҙлек индустрияһы форекс..
Деталдәре
Компания Бонустар Беҙҙең Һуңғы Тикшереү 2018!
Беҙ һеҙҙең менән беҙҙең ғорурлыҡ күҙәтеү тәҡдим компанияһынан бонустар. Ауыр ваҡиғаларҙы беҙ әҙерлек эштәренә анализ брокер, улар беҙҙең иғтибарға лайыҡ тип һанау. Беҙ ышанабыз, беҙ бирергә һеҙҙең мәғлүмәттәре ярҙам буласаҡ, әгәр дөрөҫ булһа өсөн брокерға һеҙҙең fxprimus.
Компания Күҙәтеү
Иң билдәле компанияларҙың береһе булып тәҡдим хәүефһеҙ онлайн-сауҙа сәнәғәт мөхит.. Трейдер ышан ғына түгел, уларҙы хәүефһеҙ сараһы булып тора, әммә, шулай уҡ, наслаждаться яурынына ятып мөмкин, шулай уҡ түбән спреды. Кипр компанияға ҡиммәтле ҡағыҙҙар һәм биржа буйынса комиссия тарафынан көйләнә (Ккцб) ес көйләгестәр һәм теркәлгән бөтә килешергә өсөн гарантия бирә, тип улар тармаҡтың иң яҡшы практика кәрәк.
Компания Клиенттарына Мәғлүмәтте Ярҙам
Ярҙам клиенттар асыҡ төрлө телдә, шул иҫәптән индонезия, Вьетнам, Ерле, Мандарин һәм испания. Ч аша һеҙҙең ярҙам менән файҙалана ала, ышаныс телефоны эшләй 24/7 электрон почта буйынса һәм.
Сауҙа Компаниялары Иҫәбенә
Компания иҫәбенә бер генә төрөн тәҡдим реаль, бәлки, ул һеҙҙең өсөн асылған $100 минималь депозит. ECN иҫәбенә ҙә булырға мөмкин-һеҙҙең сауҙа селтәренә йәки микро һәм спреды йөрөргә рөхсәт premier, Минин һәм стандарт лот. Сауҙа счеты, әммә, айырым бүленгән, Берлектәге һәм корпоратив, нигеҙендә клиенттар, улар иҫәбенә асылды.
Шулай уҡ әлеге демо-иҫәбенә, килешеү реаль шарттар создали фиктивный ҡылыу мөмкинлеге бирә.. Был аҡса үҙ күнекмәләр ярҙамында сауҙа реаль ҡурҡыныс булған мөмкинлектәрҙе ҡулланырға. Демо-иҫәбенә һатыу мөмкинлеге менән $50,000 виртуаль аҡса..
Сауҙа Компанияһы Үҙенсәлектәре
Өсөн инанырға һеҙ наслаждаться иң арзан хаҡтар сауҙа, Трейдер үҙе түбән компанияларына йөкмәтелгән спреды. Мәҫәлән, әгәр һеҙ евро валюта һатып популяр пар/доллар, һеҙ булғанға ғына түләй 1.2 пункты. Һеҙҙе яурынына тиклем кредит тәҡдим һығылмалы 1:1000. Скальпеле һәм рөхсәт хеджирование.
Баҙарҙа хәлде анализлау өсөн һезгә ярҙам сауҙа һәм яҡшы ҡабул итә., һеҙ төрлө белем биреү ресурстарын биреү, һығымта шул иҫәптән сауҙа көндәлек, вебинар, сауҙа һәм иҡтисади һәм сәйәси ваҡиғалар календары килә, калькулятор.
Сауҙа Компанияһы Программа Менән Тәьмин Итеү
Metatrader4 популяр платформой сауҙа сайтын файҙаланып, улар өсөн уңайлы һәм windows пландар, шулай уҡ мобиль версияһы, һеҙ аласаһы инеү мөмкин һеҙҙең менән iPhone, Android һәм ipad ҡоролошо. Һеҙ аласыз, шулай уҡ ҡулланырға веб-платформа, Вебтрейдер, компьютер программаһы менән тәьмин итеү мөмкинлеген бирергә кәрәклеге безне загрузить һеҙҙең теләһә ниндәй һатып.
Компания Бонустар Системаһының
Әлеге ваҡытта., Компания тәҡдим итә 30% сауҙа бонус өсөн яңы трейдер һәм уларҙың сайты бар. Барыһы да һезгә эшләргә кәрәк, был минималь депозит индерелгән һәм 1 аҡш долларына тиклем аҡса һеҙ бушлай 500 сауҙа 500 файҙаланырға мөмкин.. Fxprimus шарттарға ғына ҡулланырға мөмкин булған предметтарҙың һәм Бонус өсөн, нетто максимум арттырыу, потенциаль-трейд позицияһы.
Башҡа акция, һәм тәҡдим өсөн трейдер әлеге ваҡытта улар яңы бар. 100% Ике Тапҡыр "Динамо", тәҡдим ул 100% кредит тиклем $10,000 һәм ни $4 cashback лот өсөн һәр сауҙа бонус.
Брокер Булып

robotstxt: allowed

filter: keep


text:
Фото:
Рөстәм Хәмитов Белорет ҡалаһында булды
Фото:
21 ғинуарҙа Башҡортостан Президенты Рөстәм Хәмитов эш сәфәре барышында Белорет ҡалаһында булды. Республика башлығы «Морат» тау саңғыһы үҙәгендә комплекстың инфраструктураһы менән танышты.
Бында биш тау саңғыһы трассаһы бар. Ҡунаҡхана бинаһы әле төҙөлөп бөтмәгән. Тау саңғыһы үҙәге нигеҙендә «Башҡортостан Республикаһының Тау саңғыһы спорты һәм сноуборд үҙәк клубы» дәүләт автономиялы учреждениеһы филиалы эшләп килһә лә, комплекс тау саңғыһы спортының һәм ҡышҡы туризмдың заманса үҫеш кимәленә тап килмәй.
Рөстәм Хәмитов «Морат» тау саңғыһы үҙәген үҫтереү буйынса кәңәшмә үткәрҙе, унда спорт комплексын тергеҙеү һәм 2015 йылға уны заманса стандарттарға тап килтереү кәрәклеге билдәләнде.
— Башҡортостан Республикаһында тау саңғыһы спортының элекке даны юғалды, — тине Рөстәм Хәмитов. – Шул уҡ ваҡытта беҙҙә спорт һәм туристик йүнәлештәрҙе үҫтереү өсөн бөтә мөмкинлектәр ҙә бар. Республика уңайлы тәбиғәт шарттарына эйә, беҙҙә тау саңғыһы спортының үҫеш тарихы, йолалары бар. Белоретта заманса тау саңғыһы үҙәге булдырылһа, ҡаланың инфраструктураһы үҫешәсәк, яңы ҡунаҡханалар төҙөләсәк.
Республика Президенты комплекстың инфраструктураһын үҫтереү өсөн шәхси капитал йәлеп итеү кәрәклегенә иғтибарын йүнәлтте. Шул уҡ ваҡытта республика трассаларға яһалма ҡар түшәү, уларҙы яҡтыртыу һәм яңы креслолы аҫылмалы юл төҙөү буйынса эштәрҙе үҙ өҫтөнә аласаҡ.
Ултырыш барышында Белоретта һәм Стәрлетамаҡта тау саңғыһы үҙәктәрен тергеҙеүҙең берҙәм заказсыһы функцияларын үҙ өҫтөнә аласаҡ структура булдырыу тураһында ҡарар ҡабул ителде. Был эш 2012 йыл дауамында йәйелдереләсәк.
Шул уҡ көндә Белореттың 400 шәхси йорт төҙөлөп ятҡан яңы биҫтәһендә Рөстәм Хәмитов 220 урынға иҫәпләнгән бассейнлы балалар баҡсаһы төҙөлөшө менән танышты.
Республика Президенты ҡалала нисә баланың мәктәпкәсә белем биреү учреждениеларына йөрөмәүе тураһында ҡыҙыҡһынды. Урындағы власть органдары вәкилдәре асыҡлауынса, Белорет районында – 1600, ә Белореттың үҙендә 800-гә яҡын сабый балалар баҡсаларына сиратта тора. Ағымдағы йылда был һәм шундай уҡ тағы бер балалар баҡсаһын файҙаланыуға тапшырыу мәктәпкәсә белем биреү учреждениеларында урындар етмәү мәсьәләһен икеләтә кәметәсәк.
Рөстәм Хәмитов шулай уҡ балалар баҡсаһына табан һуҙылған юлдарҙың ҡәнәғәтләндерерлек хәлдә булмауын билдәләне. Етәкселәр һүҙҙәренсә, биҫтәне төҙөкләндереү ағымдағы йылдың яҙына планлаштырыла.


text:
Яңы банк булдырыу БРИКС-тың Эшлекле советы ултырышының төп темаһы булды Фото: Олег Яровиков
Яңы банк булдырыу БРИКС-тың Эшлекле советы ултырышының төп темаһы булды
Яңы банк булдырыу БРИКС-тың Эшлекле советы ултырышының төп темаһы булды Фото: Олег Яровиков
ӨФӨ, 2015 йыл, 8 июль. /«Башинформ» мәғлүмәт агентлығы, Эльвира Латипова/.
БРИКС-тың яңы үҫеш банкын булдырыу Өфөлә барған БРИКС-тың Эшлекле советы ултырышының төп темаһы булды. Ҡатнашыусылар финанс структураһының эш параметрҙарын тикшерҙе. Был хаҡта журналистарға БРИКС-тың Эшлекле советында Рәсәй яғынан рәйес, Рәсәйҙең Сауҙа-сәнәғәт палатаһы президенты Сергей Катырин хәбәр итте.
«Коллегарыбыҙ күберәк БРИКС-тың яңы үҫеш банкы, уның мөмкинлектәре тураһында һүҙ алып барҙы, — тине Сергей Катырин. — Банктың ниндәй булырға тейешлеге, эшҡыуарлыҡ, инвестиция проекттарын финанслауға бәйле сараларҙы ябайлаштырыу буйынса тәҡдимдәр яңғыраны». Әлеге мәлдә «төп параметрҙар раҫланған, яҡын арала ул эшләй башларға тейеш».
Сергей Катырин һүҙҙәренсә, Бразилияла Рәсәй яғы 37 инвестиция проектын тәҡдим иткән, «коллегаларыбыҙҙың да тәҡдимдәре аҙ түгел». Уларҙы БРИКС-тың үҫеш банкы һайлап аласаҡ.
Проекттарҙың күбеһе инфраструктураға, автомобиль, тимер юлдарын, порт ҡоролмаларын төҙөүгә ҡағыла, тип аңлатма бирҙе БРИКС-тың Эшлекле советында Рәсәй яғынан башлыҡ. Рәсәйҙең төп проекттарының береһе — юғары тиҙлекле тимер юлын төҙөү, «тәүҙә ул Мәскәү — Ҡазан, дөйөм алғанда, Мәскәү — Пекин булараҡ уйланылған».


text:
Георгиос Караискакис
Гео́ргиос Караиска́кис (грек. ΓeώpYιoς Kapaϊσkάknς; 1782[1] — 1827) — 1820-се йылдарҙағы грек ихтилалсыларының юлбашсыһы.
Йөкмәткеһе
Биографияһы[үҙгәртергә | вики-тексты үҙгәртергә]
Ғосман империяһы хеҙмәтендәге грек милицияһы (арматол) капитанының улы була. 15 йәшендә уны Али паша Янин һалдаттары тарафынан әсиргә алына. Пашаға шул тиклем көслө тәьҫир итә, хатта уны шәхси һаҡсылар төркөмөнөң командиры итеп тәғәйенләйҙәр. Бер нисә йыл үткәс, Караискакис фаворҙан сыға һәм тауҙарға ҡаса, бында йәнә халыҡ ополчениеһы отряды менән етәкселек итә башлай.
Грек ихтилалы тоҡанғас, Караискакис баш күтәреүселәр рәтендә һуғыша һәм ҡаты яралана. 1822 йылда үҙенең отряды менән бергә Пётр монастырына килә һәм монахтар менән 1823 йылғы Пасханы ҡапшылай. Һуңынан ҡорал менән ваҡытлы хөкүмәткә ҡаршы сыға, был уны хөкөмгә тарттырыуҙы талап итеүгә килтерә, шуға ҡарамаҫтан Караискакис төрөктәргә алмашыусанлы уңыш менән ҡаршы хәрәкәт итеүҙе туҡтатмай.
Месолонги ҡолап дөйөм хәл мөшкөнләнгәс, 1826 йылдың июнендә грек хөкүмәте Караискакисты материкта баш командующий итеп тәғәйенләй. Аталанти янындағы алышта еңеүҙән һуң, Мусабейҙың сигенеүенә ҡамасаулай. Караискакистың 1826 йылдың 6 декабрендәге Арахова янындағы алышта еңеүе — бойондороҡһоҙлоҡ өсөн грек һуғышының иң мөһим алыштарының береһе булып тора.
1827 йылдың февралендә Караискакис Дистомо янындағы алышта йәнә еңеү яулай. Фалерон янындағы алышта йәрәхәтләнә һәм вафат була.
Хәтер[үҙгәртергә | вики-тексты үҙгәртергә]
- Пирей ҡалаһындағы стадион Георгиос хөрмәтенә аталған. Шулай уҡ уның исемен Кардица ҡалаһындағы майҙан йөрөтә.
- Караискакистың шәхси сәркәтибе һәм көрәштәше Димитриос Эниан, аҙаҡ юлбашсы тураһында бер нисә китап яҙып, уның биографы булып китә.
Иҫкәрмәләр[үҙгәртергә | вики-тексты үҙгәртергә]
- ↑ Ҡайһы берҙә тыуыу датаһы тип 1780 йылдың 23 ғинуары күрһәтелә
Әҙәбиәт[үҙгәртергә | вики-тексты үҙгәртергә]
-
Брокгауз һәм Ефрондың энциклопедик һүҙлеге (1890—1907).


text:
Республиканың эшҡыуар ҡатын-ҡыҙҙарын Мәскәүҙә билдәләнеләр
Республиканың бәләкәй бизнес вәкилдәре Мәскәүҙән биш миҙал алып ҡайтты. Улар "Ҡатын-ҡыҙ — йыл директоры" Бөтә Рәсәй конкурсы лауреаттары булды, уның финалы Халыҡ-ара ҡатын-ҡыҙҙар көнө алдынан Рәсәй баш ҡалаһында үтте.
Улар "Ҡатын-ҡыҙ — йыл директоры" Бөтә Рәсәй конкурсының төбәк этабында еңеүселәр — "Байрам өсөн төргәк" магазины директоры Ирина Иванова (Өфө), бөҙрәхана салондары селтәре директоры Светлана Липагина (Өфө), Благовещен ҡалаһының 1-се гимназияһы директоры Ирина Жданова һәм "Голд" яуаплылығы сикләнгән йәмғиәте директоры Светлана Иванцова (Күмертау).
Стәрлетамаҡтан эшҡыуар Альбина Бикмәтова "Йылдың йәш директоры" конкурсы еңеүсеһе булды, уға йомғаҡ "Ҡатын-ҡыҙ — йыл директоры"конкурсы менән бер үк ваҡытта яһалды. Республика делегацияһын Башҡортостандың Эшҡыуар ҡатын-ҡыҙҙар ассоциацияһы рәйесе Алла Кузьмина етәкләне. Еңеүселәрҙе бүләкләү Царицынолағы һарайҙың Екатерина залында бик тантаналы шарттарҙа үтте.


text:
Көньяҡ Уралда башҡорт тоҡомло бал ҡорттарын күпләп үрсетергә йыйыналар
Йылайыр районы башҡорт тоҡомло бал ҡорттарын һәм инә ҡорттарын күпләп үрсетеү менән шөғөлләнәсәк. Башҡортостандың тап ошо районын белгестәр тәбиғәт һәм климат шарттары буйынса умартасылыҡ өсөн иң уңайлыларҙың береһе тип иҫәпләй. Өҫтәүенә, бында умартасылыҡты уңышлы үҫтереү һәм умартасылыҡ инвентарын әҙерләү өсөн етди нигеҙ бар.
Тоҡомло башҡорт бал ҡорттарын үрсетеү буйынса тоҡомсолоҡ репродукторы элекке «Һүрәм» умартасылыҡ совхозы (әлеге Йылайыр районының Дмитриевка ауыл советы) биләмәһендә булған умарталыҡтар нигеҙендә ойоштороласаҡ.
Көньяҡ Уралдың ошо уҡ районында үҙенең умартасылар ойошмаһы булдырыласаҡ, ул төбәктә башҡорт тоҡомло бал ҡорттарын һаҡлау, үрсетеү мәсьәләләрендә ярҙам итергә һәм уларҙың киң таралыуына булышлыҡ итергә тейеш.


text:
Фото:
Рөстәм Хәмитов Германия Федератив Республикаһының Рәсәйҙәге илсеһе Ульрих Бранденбург менән осрашты
Фото:
Башҡортостан Президенты Рөстәм Хәмитов Германия Федератив Республикаһының Рәсәйҙәге Ғәҙәттән тыш һәм тулы хоҡуҡлы илсеһе Ульрих Бранденбург менән осрашты.
Осрашыу башында Рөстәм Хәмитов республика менән Германия бизнесы араһында дуҫтарса мөнәсәбәттәр булдырылыуын, әммә һуңғы ваҡытта бәйләнештәрҙең бер аҙ насарайыуын билдәләне.
— Бәйләнештәрҙе тергеҙеп, яңыса эшләй башларға теләйбеҙ, — тине Президент.
Ул шулай уҡ Германия Федератив Республикаһы менән тура авиабәйләнеште яңыртыу кәрәклеге хаҡында әйтте.
— Германия бизнесы менән хеҙмәттәшлек итергә теләйбеҙ. Һеҙҙең бизнесмендар өсөн иң яҡшы шарттар булдырасаҡбыҙ, — тине Рөстәм Хәмитов. – Бөгөн Башҡортостанда Германияның ни бары ике компанияһы бар, 31 уртаҡ предприятие эшләй. Уларҙың һаны буйынса Башҡортостандың партнеры булған илдәр араһында Германия алтынсы урынды биләй. Минеңсә, Германия беренсе урында булырға тейеш.
Республика Президенты билдәләүенсә, төбәктә бизнес өсөн заманса, уңайлы ҡануниәт булдырылған. Инвесторҙар өсөн ҙур ғына ташламалар ҡаралған.
Хеҙмәттәшлек итеүҙең потенциаль йүнәлештәре араһында Президент машиналар эшләү, игенде тәрән эшкәртеү, малсылыҡ тармағы өсөн заманса мал аҙығы етештереү, биотехнологиялар һәм радиоэлектроника өлкәләрен атаны.
Ульрих Бранденбург Германия вәкилдәренең Башҡортостан менән ҡыҙыҡһыныуын белдерҙе. Уның һүҙҙәренсә, республикала немец компаниялары өсөн күп мөмкинлектәр бар.
Германия бизнесы вәкилдәре үҙҙәренең компаниялары менән таныштырҙы. Экология, энергетика, консалтинг, медицина, етештереү өлкәләрендә хеҙмәттәшлек итеү буйынса тәҡдимдәр әйтеп ишеттерелде.
Ульрих Бранденбург билдәләүенсә, иҡтисад өлкәһендәге хеҙмәттәшлектән тыш, уны социаль өлкәләге бәйләнештәр ҙә ҡыҙҡһындыра. Германия Федератив Республикаһы илсеһе немец телен өйрәнгән студенттар, мәктәп уҡыусылары менән осрашыуы, уларҙың телде бик яҡшы белеүе хаҡында һөйләне.


text:
Республикала берҙәм округ буйынса парламент һайлауында 12 сәйәси партия ҡатнашасаҡ
Башҡортостандың Үҙәк һайлау комиссияһы берҙәм округ буйынса сәйәси партиялар тарафынан тәҡдим ителгән БР бишенсе саҡырылыш Дәүләт Йыйылышы – Ҡоролтайға депутатлыҡҡа кандидаттар исемлеген раҫланы.
Көн элгәре комиссия «Рәсәйҙең «Йәшелдәр» экологик партияһы», «СССР-ҙа тыуғандар» партияһы, «Ғәҙеллек өсөн Рәсәй пенсионерҙары партияһы»ның төбәк бүлексәләренең кандидаттар исемелеген теркәне. Шулай итеп, Башҡортостан парламентына депутаттар һайлауҙа 12 сәйәси партияның төбәк бүлексәләре ҡатнашасаҡ.
— Һайлау кампанияһының мөһим этабы тамамланды. Барлыҡ 12 сәйәси партияның канидаттар исемлектәре теркәлде, — тине БР Үҙәк һайлау комиссияһы рәйесе Хәйҙәр Вәлиев.
Бынан тыш, Үҙәк һайлау комиссияһы Дәүләт Йыйылышына депутаттар һайлауҙа тауыш биреү өсөн берҙәм республика округы буйынса һайлау бюллетенендә һайлау берләшмәләренең исемдәрен һәм эмблемаларын урынлаштырыу өсөн йәрәбә һалыу тәртибен һәм ваҡытын раҫланы.


text:
Өфөлә йылытыу миҙгеле башланды
Дүшәмбе, 23 сентябрҙә, Өфөнөң балалар баҡсалары, мәктәптәр, юғары уҡыу йорттары, дауалау-профилактика учреждениелары, торлаҡ йорттар һәм башҡа социаль-көнкүреш объекттарының үҙәктән йылылыҡ менән тәьмин ителгән системаларына йылы бирелә башланы, тип хәбәр иттеләр Йәмәғәтселек менән бәйләнештәр идаралығынан.
Йылытыу миҙгеле башланыуы тураһында рәсми иғлан иткәнгә тиклем балалар баҡсаларына һәм мәктәптәргә йылы бирелгәйне инде. Өфөнән тыш, Благовещен һәм Ағиҙел ҡалаларында ла йылытыу миҙгеле башланыуы тураһында ҡарар ҡабул ителде. Ошо көндәрҙә республиканың башҡа ҡалаларында ла йылы бирелә башлаясаҡ.


text:
Өфө һәм Аҡтүбә студенттары Аҡмулла шиғырҙарын һөйләү оҫталығында ярышты
ӨФӨ, 2014 йыл, 19 декабрь. /«Башинформ» мәғлүмәт агентлығы, Әлим Фәйезов/.
Башҡорт дәүләт педагогия университетында мәғрифәтсе, шағир Мифтахетдин Аҡмуллаға арналған халыҡ-ара аҙналыҡ үтә. «Аҡмулла уҡыуҙары» сиктәрендә «Аҡмулла һәм мәғрифәтселек осоро» күргәҙмәһе, «Аҡмулла нәсихәттәре» республика фольклор байрамы, билдәле ғалим, шағир, яҙыусыларҙың лекциялары, Аҡмулланың тыуған төйәге Миәкә районында БДПУ көндәре ойошторолған. Саралар араһында төрки халыҡтары шиғриәте кисәһе, Аҡмулла шиғырҙарын донъя телдәренә тәржемә итеү конкурсы, Ҡаҙағстан, Ҡырғыҙстан ғалимдары ҡатнашлығында халыҡ-ара түңәрәк өҫтәл, «Мәҙәниәттә һәм белем биреүҙә мәғрифәтселәрҙең гуманистик мираҫы» халыҡ-ара ғилми-практик конференцияһы ла бар.
Көн элгәре БДПУ-да «М.Аҡмулланың ижади мираҫын традицион башҡарыу» онлайн-конференцияһы үтте. Унда магистранттар, БДПУ һәм С.Баишев исемендәге Аҡтүбә университеты студенттары ҡатнашты. Скайп аша бәйләнешкә сығып, ике университет студенттары Аҡмуллла шиғырҙарын уҡыны.
Ғәҙәттә, суденттар, Розалиә Солтангәрәеваның Сәсәндәр мәктәбе тәрбиәләнеүселәре «Урал батыр» эпосы буйынса эпик хикәйәттәр менән сығыш яһай. Аҡмулла шиғырҙары менән улар тәүге тапҡыр тамашасы алдына сыҡты.
— Розалиә Солтангәрәеваның Сәсәндәр мәктәбе проекты һөйләү оҫталығының яңы мөмкинлектәрен аса, халыҡтарҙың күп йыллыҡ традицияларын пропагандалауҙа бер баҫҡыс булып тора, халыҡтар дуҫлығын нығытыуға булышлыҡ итә, — тип билдәләне Ҡаҙағстандың Аҡтүбә университеты доценты Жайык Солтан.


text:
Ҡар
Ҡар — кескәй боҙ ярсыҡтарынан торған атмосфера яуым-төшөмө. Ер өҫтөнә ябырылып яуа торған яуым.
Йөкмәткеһе
Кристалдарҙың барлыҡҡа килеүе[үҙгәртергә | вики-тексты үҙгәртергә]
Болоттарҙа күҙгә күренмәҫ һыу тамсылары туҙан бөртөксәләре менән ойошоп туңғас ҡар барлыҡҡа килә. Тәүҙә диаметры 0,1 мм артмаған боҙ кристалдарына ергә яуған мәлендә һауанан һыу молекулаларын үҙенә тартып ҙурая. Шул саҡта алты мөйөшлө кристалл формалары барлыҡҡа килә. Һыу молекулаларының төҙөлөшө үҙенсәлектәре арҡаһында кристалл нурҙары араһында 60 йә 120 градуслы мөйөштәр төҙөлә лә инде. Тигеҙлектә һыуҙың төп кристалы 6 нурлы була. Һәр осона яңы кристалдар өҫтәлә,уларына тағы ла ҡушыла бара. Шулай кристалдар өҫтәлгән һайын ҡар бөртөктәренең төрҙәре лә төрлөләнә. Һауа торошо үҙгәргән һайын һыу кристалдары атмосферала вертикаль рәүештә күсә,ирей, яңынан төҙөлә, шуға кристалдарҙың төҙөлөшө үҙгәрә,төрлө ҡатнаш формалар барлыҡҡа килә. Алты нурҙарға бер ваҡытта кристалл йәбешкәнгә күрә,бер тирә һауа торошонда оҡшаш ҡар бөртөктәре лә осрайҙар.
Ҡар бөртөктәре[үҙгәртергә | вики-тексты үҙгәртергә]
Ҡар бөртөгөнөң аҡлығы һауаға бәйле. Төрлө нурҙар һауа һәм кристалл сиктәренә төшөп сағыла. Ҡар бөртөктөре 95 % һауанан тора, шуға күрә улар үтә лә еңел һәм бик яй ергә төшәләр(0,9км/c.). 1887 йылдың 28 ғинуарында Форт-Кео, Монтана, АҠШ-та иң ҙур ҡар бөртөгөн теркәгәндәр. Ул диаметрында 15 дюйм (йәки 38см)булған. Был турала Monthly Weather Review, 1915, 73. [1]. яҙғандар. Ғәҙәттә,ҡар бөртөктәренең диаметры 5 мм, ауырлығы 0,004 г. артмай.
Ҡар бөртөктәренең төрҙәре[үҙгәртергә | вики-тексты үҙгәртергә]
Ҡар бөртөктәренең төрҙәре шуныса күп, хатта ике бер төрлө ҡар бөртөгө булмай тиҙәр. Иң ҙур ҡар бөртөктәре коллекцияһы авторы Кеннет Либрехт был турала былай ти: Бөтә ҡар бөртөктөре лә төрлө,уларҙы группаларға, классификацияларға бүлеү-һәр кемдең шәхси теләге. Ябай, призма кеүек,ҡар бөртөктәре түбән еүешлектә барлыҡҡа киләләр һәм улар, молекула төҙөлөшөндө төрлө булһалар ҙа, бер-береһенә оҡшаштар. Йондоҙға оҡшаш ҡар бөртөктәре үҙенсәлекле, күҙгә күренеп торған геометрик формалы булалар. Киотолағы Рицумэйкан (яп.) университеты физигы Джон Нельсон фекеренсә,ҡар бөртөктәренең төрлөлөгө күҙгә күренгән Йыһандағы барлыҡ атомдар һанынан күберәк.
Ҡар — тәбиғәт күренеше[үҙгәртергә | вики-тексты үҙгәртергә]
Ҡар — ҡыштың үҙенсәлеге. Ҡар ятмайынса ла түбән температура була алыуына ҡарамаҫтан, климатик ҡыштың төп шарты- ҡарҙың ҡыш буйына бер туҡтауһыҙ йәки һирәк аяҙлап яуыуы һәм ерҙә өҙлөкһөҙ ятыуы. Шулай ҙа, Ер шарының ҡайһы бер өлөштөрендә (Ғәрәпстан ярымутрауында) ҡар бөтөнләй юҡ йәки бик һирәк яуа. Рәсәйҙә ҡар бөтә ерендә лә яуа, ята. Климатик ҡыш нисек килеп етә,ҡарҙың ергә ятыуы ла шулай була. Рәсәйҙең төньяҡ-көнсығыш райондарында(Коми республикаһы,Красноярск крайы,Чукотка,Якутияла) ҡар октябрь айынан июнгә тиклем ята. Оймяконда ҡар йылдың төрлө ваҡытында яуа.Ғәҙәттә 24 сентябргә,көҙгө көн менән төн тигеҙләшкәндә,Оймяконда ҡар ятһа ла, 24 августта ла ятыуы ихтимал. Ҡар иреүе иһә 17 майҙан 31 майға тиклем дә була ала. Шулай ҡар был ауылда йылына уртаса 237 тәүлек,ҡайһы бер йылда хатта 282 тәүлек ята. Хатангала ҡар 256 тәүлектән кәм ятмай,23сентябрҙән 5июнгә тиклем. Норильскиҙа ҡар уртаса 244 йә 277 тәүлек ята. Челюскин морононында ҡар 11 айҙан артыҡ ята. Йылдың иң йылы айының уртаса температураһы −1-2градус артмаған Рәсәйҙең ҡайһы бер төньяҡ утрауҙарында ҡар йыл әйләнәһенә ята. Виза утрауында июндә ҡарҙың ҡалынлығы 50 сантиметр. Рәсәйҙең урта һыҙатында тәүге ҡар октябрь аҙағында, ноябрь башында яуһа, ноябрь аҙағынан марттың аҙағына тиклем тиклем ныҡлап ята. Рәсәйҙең Ҡара диңгеҙ буйҙарында ҡайһы бер йылда ҡар ныҡлап иң һыуыҡ ҡышта 2-3 аҙна ғына ята. 1946—2013 йылдар арауығында иң иртә яуған һәм ятҡан ҡар яуымы 1976 йылдың 25 сентябрендә һәм 1993 йылдың 24 октябрендә теркәлгән.
Әҙәбиәт[үҙгәртергә | вики-тексты үҙгәртергә]
Был бүлеккә «Ҡар» темаһына йәки «Ҡар» исемле китаптар һәм әҫәрҙәр исемлеге ҡуйыла, мөмкин булһа һылтанма эшләнелә
Шиғырҙар[үҙгәртергә | вики-тексты үҙгәртергә]
- Ҡар бөртөгө (шиғыр). Тамара Искәндәриә
- Ҡар яуа (шиғыр). Тамара Искәндәриә
- Ҡар һыуы. Гүзәл Ситдиҡова
- Ҡар. Гүзәл Ситдиҡова
- Ҡармы, ямғырмы? Гүзәл Ситдиҡова


text:
Башҡортостандың район һәм ҡала башлыҡтары Өфө предприятиелары эше менән таныша
Башҡортостан Республикаһы муниципаль райондары һәм ҡала округтары хакимиәт башлыҡтарының семинарында ҡатнашыусылар бөгөн республикабыҙ баш ҡалаһының бер нисә предприятиеһын ҡараясаҡ.
Өфө хакимиәтенең мәғлүмәт-аналитика бүлегенән “Башинформ”ға хәбәр итеүҙәренсә, семинарҙа ҡатнашыусылар өс төркөмгә бүленгән. Шуның беренсеһе “Ҡаланы таҙартыу буйынса махсус хужалыҡ”, “Уфагорсвет” муниципаль унитар предприятиеларын,”Башсервис Н2О”, “Тәҙрәләр галереяһы”, “Полекс-Урал” һәм “Полимер” яуаплылығы сикләнгән йәмғиәттәре эшмәкәрлеге менән танышасаҡ.
Икенсе һәм өсөнсө төркөм төрлө маршрут буйынса “7-се икмәк заводы”, “Лак-буяу материалдары”, “Максимовка сусҡасылыҡ комплексы”, “Ҡош-ҡорт ҡураһы” яуаплылығы сикләнгән йәмғиәттәрен һәм Ҡаты көнкүреш ҡалдыҡтары полигонын ҡарарға иҫәп тота.


text:
Баймаҡтар – беренсе!
21 сентябрҙә Шишмә районында Урман хужалығы ойошторолоуҙың 310 йыллығына арналған урман эшсәндәренең сираттағы ярышы үтте. Унда төбәк-ара конкурста еңеү яулаған 9 команда көс һынашты. Баймаҡ намыҫын “Баймаҡ урманы” ДУП-ынан Абрик Абдуллин менән Иштимер Зәйнәшев яҡланы. Конкурста ҡатнашыусылар теоретик һорауҙарға яуап биргәндән һуң, практик яҡтан һынау тотто. Һөҙөмтәлә, баймаҡтар беренсе урынды яуланы. Конкурстың шарттары буйынса, киләһе ярышты беренсе урын алған команда уҙғара. Шулай итеп, сират – баймаҡтарға.
Конкурс дауам итә
Йәштәр бүлеге тарафынан заманса башҡорт кейемдәре, милли кейем тегеүселәр араһында иғлан ителгән конкурс 1 октябргә тиклем дауам итәсәк. Конкурстың баһалама ағзалары үҙенсәлекле, зауыҡлы, сағыу эштәргә иғтибар бирәсәк.
Тимурсылар ярҙамға сыға
Уҙған аҙнала Сыңғыҙ мәктәбенең Х.Әхмәтов исемендәге пионер ойошмаһы эргәһендә эшләп килгән “Тимур командаһы” Шәфҡәтлелек айлығы сиктәрендә ауылдың оло йәштәге инәйҙәренә ярҙам күрһәтте. Улар картуф алышты, утындарын өйҙө, ихаталарын сүп-сарҙан таҙартты. Әйткәндәй, бындай сара айлыҡ барышында ғына түгел, йыл әйләнәһенә ойошторола.
Һунар асыла
Башҡортостан Республикаһы Хөкүмәтенең ҡарарына ярашлы, 24 сентябрҙән һыу, ялан ҡоштарына көҙгө-ҡышҡы миҙгел һунары асылды.
Л. Такаева.
Темәстә – йәрминкә
29 сентябрҙә “Темәс баҙары” МУП-ы биләмәһендә көҙгө йәрминкә үткәрелә. Сараға райондың ауыл хужалығы предприятиеларын, крәҫтиән-фермер хужалыҡтарын һәм шәхси хужалыҡ алып барыусыларҙы саҡырабыҙ. Сауҙа урындары бушлай. Рәхим итегеҙ!


text:
Ҡуҙғалаҡ аштары
Эремсекле бөйөрөк
]250 г он, 3-4 йомортҡа, 250 г эремсек, ҙур бәйләм ҡуҙғалаҡ, 85 г маргарин, бер семтем тоҙ кәрәк.
Ондоң уртаһында соҡор яһап, 2- 3 йомортҡа һытабыҙ, тоҙ һибәбеҙ, ҡырғыстан үткәрелгән маргарин менән ҡамыр баҫабыҙ. Уны йомарлап, шыптырға һалабыҙ һәм ярты сәғәткә һыуытҡысҡа ҡуйып торабыҙ.
Эремсеккә 1 йомортҡа ҡушып иҙгесләй-иҙгесләй болғатабыҙ, ваҡ итеп туралған ҡуҙғалаҡ, тәменсә тоҙ һалып бутайбыҙ.
Ҡамырҙы ярты сантиметр ҡалынлығында йәйәбеҙ, ул табанан бер аҙ ғына ҙурыраҡ диаметрлы булырға тейеш. Маргарин менән майланған һәм он һибелгән табаға ҡамырҙы урынлаштырабыҙ. Эслеген һалабыҙ, тигеҙләйбеҙ һәм ҡамырҙың ситтәрен бер аҙ эслек яғына бөгә бирәбеҙ.
170 градус эҫелектәге мейестә 40-50 минут бешерәбеҙ.
Тауыҡ ите менән йомороҡастар
1 кг тауыҡ ите (һөйәкһеҙ), 2 бәйләм ҡуҙғалаҡ йәки шпинат, 2 йомортҡа, 2 телем аҡ икмәк, 150 мл һөт, 1 баш һуған, 1 стакан кунжут орлоғо (булмаһа, шөкәрә онтағын ҡулланырға мөмкин, тик тәме башҡаса була) кәрәк.
Икмәкте һөткә һалып торабыҙ, һөт һеңгәс, һығып алабыҙ. Итте ҡуҙғалаҡ, икмәк менән бергә ит турағыстан үткәрәбеҙ. Йомортҡа, тоҙ, борос ҡушып болғатабыҙ. Шыптырға һалып, һыуытҡысҡа ҡуябыҙ.
Бер сәғәттән алып, шарсыҡтар әүәләйбеҙ, кунжут орлоғонда әйләндереп алабыҙ. Йәбешмәһен өсөн ҡулдарҙы һыулап алырға мөмкин.
Йомроҡастарҙы майлы табаға һалып, 180 градус эҫелектәге мейестә 35 минут самаһы бешерәбеҙ.
Итле аш
250 г ит, 300 г ҡуҙғалаҡ, 1-2 кишер, 3-4 картуф, 2 йомортҡа, 1 баш һуған, 1-2 ҡалаҡ үҫемлек майы, 100 г ҡаймаҡ, тәменсә тоҙ, борос кәрәк.
Итте бешереп, ҙур булмаған шаҡмаҡтарға теләбеҙ. Һурпаһын ҡуйып торабыҙ.
Кәстрүлгә үҫемлек майы ҡоябыҙ һәм ҙур булмаған киҫәктәргә туралған йәки ҡырғыстан үткәрелгән кишер, ваҡ итеп туралған һуған һалабыҙ. 3-4 минут самаһы ҡыҙҙырып алғас, туралған ҡуҙғалаҡты ҡушабыҙ. Тағы ла 3 минут ҡыҙҙырабыҙ, болғатып торабыҙ. Өҫтөнә ҡайнар һурпа ҡоябыҙ.
Ҙур булмаған шаҡмаҡтарға туралған картуф һалабыҙ. Ул ҡайнап сыҡҡас, тоҙ ҡушабыҙ. Бешеп сығыр алдынан ғына ашҡа итте һалабыҙ һәм, 5 минут ҡайнатҡас, уттан алабыҙ.
Ашты ҡаймаҡ һәм уртаға бүленгән бешкән йомортҡа менән биҙәп бирергә мөмкин.
Татлы бөйөрөктәр
300-400 г ҡуҙғалаҡ, 2/3 стакан шәкәр, 2-3 стакан он, 1/3 стакан үҫемлек майы, 1 балғалаҡ тоҙ, 1 ҡалаҡ ҡоро сүпрә, 1,5 стакан һыу йәки һөт, 1 йомортҡа кәрәк.
Йылы һыу йәки һөткә 2 ҡалаҡ шәкәр, 3 ҡалаҡ он, сүпрә һалып болғатабыҙ ҙа 15 минутҡа йылы урынға ҡуйып торабыҙ. Тоҙ, май ҡушабыҙ, шунан әҙ-әҙләп кенә он ҡушып, ҡамыр баҫабыҙ. Ул ҡулға йәбешмәҫкә тейеш.
Ҡамырҙы ваҡ киҫәктәр менән алып, йәйәбеҙ. Уртаһына туралған ҡуҙғалаҡ һалабыҙ, өҫтөнә шәкәр һибәбеҙ (шәкәр урынына ҡайнатма һалырға ла була). Ситтәрен йәбештереп сығабыҙ. Пергамент ҡағыҙ йәйелгән табаға бөйөрөктәрҙе теҙәбеҙ һәм туғылған йомортҡа яғабыҙ. 190 градусҡаса эҫетелгән мейестә 20 минут самаһы, алтынһыу төҫкә ингәнсе бешерәбеҙ.
Мейестән алғас, таҫтамал ябып, 10 минут «ял иттереп» алабыҙ.
Теги:


text:
Башҡортостан педагогы иң яҡшы «Серафимов уҡытыусыһы» булды
ӨФӨ, 2018 йыл, 26 апрель. /«Башинформ» мәғлүмәт агентлығы, Ғәлиә Нәбиева/.
Изге Троицк Серафим-Дивеев монастыры мәғариф үҙәгендә (Түбәнге Новгород өлкәһе, Дивеев ауылы) «Серафимов уҡытыусыһы – 2017/2018» педагогик конкурсына йомғаҡ яһалды. Конкурс лауреаттары һәм еңеүселәре билдәләнгән пленар ултырыш Түбәнге Новгород һәм Арзамасс Митрополиты Георгий рәйеслегендә үтте.
Быйыл конкурс даирәһе ярайһы уҡ киңәйҙе, ғаризалар Беларусь Республикаһынан, Литва Республикаһынан, Украинанан, Днестр буйы Молдавия Республикаһынан килгән. Бөтәһе 406 эш ҡабул ителгән, йомғаҡлау һайлауында 447 кеше ҡатнашты. Конкурсанттар араһында – Ауырғазы районы Сыуаш-Ҡарамалы ауылы урта мәктәбенең математика уҡытыусыһы Юрий Леонтьев. 34 йыл эш тәжрибәһенә эйә педагог конкурста «Ғаилә шәжәрәһен өйрәнеү кесе ватанды аңлап-белеү алымдарының береһе» тигән эш тәҡдим иткән. Фестиваль йомғаҡтары буйынса Юрий Леонтьев Еңеүсе дипломы менән бүләкләнде.
«Рухи-әхлаҡи аң-белем таратыу өлкәһендә эшләгән педагогтарға ярҙам итеү һәм уларҙы дәртләндереү, уларҙың ижтимағи статусын күтәреү, иң яҡшы ҡаҙаныштарҙы популярлаштырыу, балаларҙың һәм йәштәрҙең әхлаҡи үҫешенә тәьҫир итеүсе рухи һәм мәҙәни бай мөхитте булдырыуға булышлыҡ итеүҙе маҡсат итеп ҡуйған бындай саралар булыуы бик һәйбәт», — тине уҡытыусы.
http://www.bashinform.ru/news/1150549-pedagog-iz-bashkirii-stal-luchshim-serafimovskim-uchitelem/


text:
- Подробности
- Просмотров: 198
СӘЛИМГӘРӘЕВА Ирина Мөхәмәт ҡыҙы (15.1.1936, БАССР‑ҙың Нуриман р‑ны Ҡыҙылъяр а. – 8.6.2008, Өфө), инженер‑технолог. Химия ф. д‑ры (1985). ӨНИ‑не тамамлағандан һуң (1959) Стәрлетамаҡ синтетик каучук з‑дында смена начальнигы. 1962 й. алып Химия ин‑тында (1974 й. башлап өлкән ғилми хеҙм‑р), 1986–91 йй. Бөтә Союз нефтте һәм нефть продукттарын йыйыу, әҙерләү һәм күсереү ҒТИ‑нда өлкән ғилми хеҙм‑р. Фәнни хеҙмәттәре олефиндарҙы олигомерлаштырыу, гидросилилирлау, гидрогермилирлау өлкәһендәге тикшеренеүҙәргә арналған. С. ҡатнашлығында нефтехимия синтезы өсөн юғары һөҙөмтәле катализаторҙар, махсус тәғәйенләнешле каучук модификаторҙары, түбән молекуляр биостимуляторҙар эшләнә. 70 фәнни хеҙмәт, 15 уйлап табыу авторы.
Х е ҙ м.: Реакция гидросилилирования олефинов. М., 1982 (авторҙ.).
Ю.Б.Монаков
Тәрж. Ф.А.Ғималова


text:
“Наил ағай булам”2-02-2018, 00:03 // Сәләмәт булайыҡ // Баҫып сығарырға
– Шымыраҡ, ныҡ ҡысҡырышмағыҙ.
– Әсәй, мин Наил ағай булам!
– Мин дә, мин дә, – ти икенсеһе.
– Спецназ булабыҙ, тигәйнегеҙ ҙәһә.
– Унда ҡыҙыҡ. Кнопкаға баҫып ебәрә, ятып китәһең. Алдыңда “рулить” итә торған нәмәләре күп.
– Өҫтәле тартмаһы тулы әлләмәкәйҙәр, ивет? Тызз да бызз!
Балаларҙың, моғайын, теш врачынан ҡайтып килеүҙәрелер. Үҙебеҙҙең дә юл шунда.
Белорет үҙәк район клиник дауаханаһының Балалар поликлиникаһы стоматология кабинетына инергә бер нисә бала үҙ сиратын көтә. “Ҡурҡам, инмәйек”, – тип киреләнеп тороусыһы ла юҡ түгел.
Врач-стоматолог Наил Байтула улы Бикбаев ҡәҙимге шөғөлөнә, баяғы малайҙар әйтмешләй, “тәтәйҙәре” менән уйнарға ла тотонған.
– Йә, Динислам, үҫкәс кем булам тиһең әле? – тип һорай үҙенә мөлдөрәп кенә ҡарап ултырған малайҙан.
– Летчик!
– Маладис! Летчиктарҙың теше матур, ныҡ булырға тейеш шул. Килеп яҡшы иткәнһең батыр егет. Ҡайһы яҡтарға осорһоң икән?
– Үҙебеҙҙең ҡала ситенән.
– Улай булғас, мине лә ултыртып алып, Сермәндә төшөрөп ҡалдырырһың, йәме?
– Аэропорты булһа, – тип малай ҡыйыуланып китте, тынысланды.
Әсәһенә һыйынып ҡына торған ҡыҙыҡай һатыусы булам, тине.
– Яҡшы, һатыусы йылмайып ҡына тора, шуға ла уларҙың тештәре ап-аҡ, матур булырға тейеш.
Ана шулай һәр береһе менән һөйләшеп, маҡтап-хуплап, ҡупырайтып, йыуатып дауалап сығара балаларҙы. Бында тәрбиәсе лә, психолог та, хатта артист та була белергә кәрәк икән дәһә!
– Бала – эскерһеҙ зат, ихлас аралашҡанды ярата. Ҡурҡҡандарын төрлөсә әүрәтеп маташаһың. “Теге бызылдағыңды ғына тотма инде”, – тип инәлә бәғзе береһе.
– Улай булғас, тылсымлы ҡәләмемде генә алам. Бындай ҡәләм башҡа юҡ, һинең өсөн генә һаҡлап алып ҡалғанмын, тип ҡолағына шыбырҙаған булам. Баланың күҙҙәре янып китә.
Кабинетҡа инмәҫкә тартҡылашҡан бер баланың әсәһенә сюрприз эшләргә булдылар. “Әйҙә, әсәйең регистратураға барып килгәнсе беҙ һинең тешеңде дауалап ҡуяйыҡ. Ул килһә, беҙ дауаланмайбыҙ, ҡайтабыҙ, тип әйткән булырбыҙ”. Тиҙ ризалашты. Әсәһе әйләнеп килеүгә үҙе шат, тештәр йүнәтелгән.
– Ысынлап та ҡыҙыҡ икән бында, – тип көләм.
– Эйе, – ти Наил Байтула улы, – тик ниңәлер стоматолог булам тип әйтәләр ҙә, бик һирәктәре генә ошо һөнәрҙе һайлай.
Ысынында иһә, ҡарап тороуы ғына еңел, балалар күҙен ҡыҙҙырғыс. Көндәр буйы ауыҙ ҡыуышлығында соҡоноп ултыр әле. Бындай эштә бары тик үҙ һөнәренә мөкиббәндәр, тоғролар ғына сыҙайҙыр.
Балалар поликлиникаһында эшләгән юғары категориялы табип-стоматолог, Башҡортостан Республикаһының һаулыҡ һаҡлау отличнигы Наил Байтула улы Бикбаев Сермән ауылында тыуып үҫкән. Байтула ағай менән Бибикамал апай ике ҡыҙы араһында үҫкән һөймәлекле, иркә, зирәк улдарының уңыштары өсөн һөйөнөп бөтә алмағандыр. Мәктәпте яҡшы билдәләргә генә тамамлап, иптәштәре ыңғайына БДУ-ның физика факультетына уҡырға инеп китә. Әммә бала саҡтан табип булам тигән хыялы егеткә тынғы бирмәй. Армия сафтарында ике йыл хеҙмәт итеп ҡайтҡас, уҡыуын ҡалдырып, Башҡорт дәүләт медицина институтына уҡырға инә. Шулай итеп бала саҡтағы хыялын тормошҡа ашыра. Студент йылдарында Хәйбулла районы һылыуы Рәмзиә менән таныша.
– Был эштең еңелдән түгеллеген аңлайым. Теш – организмдарға ҡапҡа ул. Бәләкәйҙән дөрөҫ тәрбиә, дауа талап итә, – тип әңгәмәгә ҡушыла Балалар поликлиникаһының социаль эштәр буйынса белгесе Рәмзиә Рафаил ҡыҙы.
Наил Бикбаев 1994 йылда Белоретҡа эшкә ҡайта. Бер йылдан йәштәр өйләнешеп, гөрләтеп туй үткәреп, ғаилә ҡороп ебәрә. Хәҙер уларҙың оло улдары Радмир – Өфө дәүләт авиация техник университетының дүртенсе курс студенты, Салауат туғыҙынсы класта уҡый. Малайҙарҙың икеһе лә ҡала музыка мәктәбендә уҡыған. Салауат Ҡала мәҙәниәт һарайында тынлы оркестрҙа уйнай. Бөтә Рәсәй һәм халыҡ-ара конкурстар лауреаты, яулаған кубоктары, миҙалдары бихисап. Радмир синтезаторҙа уйнай, көйҙәр ҙә яҙа. Яңыраҡ Түбәнге Новгородта музыка фестивалендә ҡатнашып ҡайтты. Бикбаевтар – йыр-моң яратҡан ғаилә, ике яҡтан да атай-әсәйҙәр – гармунсы, оҫта мандолинасы, йырсы. Рәмзиә Рафаил ҡыҙы ҡумыҙ сиртеп, гармунда, баянда һыҙҙырып ебәрһә, Наил Байтула улы моңло йырҙарын һуҙа, ғөмүмән, икеһе лә халыҡ йырҙарын яратып башҡара.
Тәжрибәле стоматолог туҡтауһыҙ уҡып, имтихандар биреп, белемен камиллаштыра. Өфө, Мәскәү, Санкт-Петербург, Волгоград һәм башҡа ҡалаларҙа уҡып, яңы алымдарға, дауалау серҙәренә өйрәнеп ҡайта. Илебеҙ, сит илдәр буйлап сәйәхәт ҡылырға ла ваҡыт таба. Ҡалала үткән бер генә мәҙәни сараларҙан да буш ҡалмай Бикбаевтар.
– Медицина үҫешә, алға бара, артта ҡалырға ярамай. Ғөмүмән, стоматология күп сығым талап итә. Унда экономиялау юҡ. Һәр инструмент, кәрәкле препараттар ҡиммәтле, тик бер тапҡыр ғына ҡулланыла, – тип аңлата доктор.
Наил Байтула улы оҫта теш ҡуйыусы ла. Ул эшләгән клиникала һәр саҡ кеше күп була.
– “Һай, ошо теш, бик нескә бит ул” тигән булып, һыңар тешен генә күрһәтеп көлөп тә, зарланып та ултырған ололарҙы күҙ алдыма килтереп, уларҙы йәлләп ҡуйҙым. Мөмкинлектәре лә булмағандыр ҡайһы берҙәренең. Әллә ҡайҙарға йөрөп теш ҡуйҙырып ҡайтыр инеләр. Хәҙер барыһы ла теш ҡуйҙырырға тырышып тора, – ти сиратта ултырған оло ғына ағай.
– Наил ағай миңә йылмайыу бүләк итте, – тип ҡыуанып һөйләгәйне бер йәш ҡыҙ. – Минеке кеүек теште тик ул ғына эшләй алалыр. Рәхәтләнеп көлә лә алмай инем. Икенсе яҡҡа эшкә китеп кенә ҡуймаһын, тип ҡурҡып ҡына торам.
– Бергә уҡыған курсташтарым Өфөһөнә лә, Мәскәүгә лә саҡырҙы, юҡ, тыуған яғымдан ситкә китергә йыйынманым, – ти Наил Байтула улы.
Бергә эшләгән коллегалары ла ихтирам итеп, кәңәш һорап йыш мөрәжәғәт итә уға. Ауырыраҡ сирлеләрҙе уға консультацияға ебәрәләр. Былтыр уҡып бөтөп, эшкә тотонған балалар стоматологы ла һоҡланыуын йәшерә алмай.
– Нисек итеп һеҙҙең янда балалар иламай ул? Бына мин бөгөн бер ҡыҙыҡайҙы ярты сәғәттәй тынысландырып маташтым. Үҙем дә ҡушылып иларҙай булдым, – ти йәш белгес.
– Әле йәшһең, өйрәнерһең, – тип йыуата өлкән коллегаһы. – Төрлө бала, төрлө әсәйҙәр була. Берәүҙәр йылына ике тапҡыр тикшерелергә килә. Аҙналар буйы теше һыҙлап, шешеп, ашамағас, хәлһеҙләнгән балаһына ла битарафтар осрай. Берәүҙе өйөнән алып килеп, дауалаған саҡтар булды. Һәммәһенә лә иғтибарлы, түҙемле ҡарарға тырышаһың. Тәжрибә йылдар буйы туплана.
Хаҡ һүҙҙәр. Тәжрибәле стоматологтан өгөт-нәсихәт алған йәш белгес киләсәктә уны остазы, өйрәтеүсеһе тип атар, эш алымдарын да ҡулланасаҡ!
Ғөмүмән, ҡала-районда Бикбаевты танымаған, белмәгән кеше һирәктер. Туҡтауһыҙ шылтыраталар, кәңәш һорайҙар. Береһен дә яуапһыҙ ҡалдырмаҫҡа тырыша. Яҡташтары, ауылдаштары ла уға ғына төбәп килә.
Иртәнсәк бер урында, төштән һуң икенсе клиникала көнө буйы әллә нисәмә кеше менән аралашып, Наил Байтула улы үҙен көтөп торған йортона юл ала. Саф һауаға сыҡҡас, арығанлыҡ та онотолғандай. Өйөндә уны хәләле, иренең ым-ҡарашынан хәлен аңлап торған ҡатыны, тәмле аштарын әҙерләп көтөп тора. Ике яҡтан килеп, иркәләнеп уландары һыйыныр. Эшенән ҡәнәғәт, дауаланыусылары рәхмәтле, ғаиләһе, туғандары иҫән-һау – башҡа тағы ни кәрәк? Ошо үҙе ҙур бәхет түгелме?!
Белорет ҡалаһы.


text:
Путин менән Трамп берләшһә…
31 января 2017 йыл | Сәйәсәт
Дональд Трамптың рәсми рәүештә үҙ вазифаһын үтәй башлауы, Белоруссияның бурысты түләргә ашыҡмауы, Донбаста йәнә ҡан ҡойош башланыуы үткән арауыҡтың мөһим ваҡиғалары рәтендә торҙо.
Трамп НАТО-ны бөтөрөрмө?
17 января 2017 йыл | Сәйәсәт
АҠШ-та Барак Обаманың властан китерҙән алда илебеҙгә этлек эшләп ҡалырға тырышыуы, Дональд Трамптың Германия канцлеры Ангела Меркелдең миг-рация сәйәсәтен тәнҡитләүе, Литваның Калининград өлкәһе менән сикте ҡойма менән тоторға тырышыуы уҙған арауыҡтың мөһим ваҡиғалары рәтендә торҙо.
Владимир Путиндың матбуғат конференцияһы
28 декабря 2016 йыл | Сәйәсәт, Йәмғиәт
23 декабрҙә Владимир Путин тура эфирҙа журналистар менән аралашты. Инде 12-се тапҡырға уҙғарылған асыҡтан-асыҡ аралашыу 3 сәғәт 50 минут барҙы. Ошо арауыҡта ил етәксеһе 32 һорауға яуап биреп өлгөрҙө.
Ғафури районы башҡорттары ҡоролтайы ҡарары
21 декабря 2016 йыл | Урындағы үҙидара, Сәйәсәт, Йәмғиәт
Ҡарар 2016 йылдың 7 декабрендә Ғафури районы башҡорттары ҡоролтайында ҡабул ителде.
Рәсәй Федерацияһы Президенты Мөрәжәғәтнамәһе
08 декабря 2016 йыл | Сәйәсәт, Йәмғиәт
Өҫтөнлөк – гуманлыҡҡа


text:
Сибайҙа Өсөнсө быуын халыҡ университеты Урал аръяғы пенсионерҙары өсөн Асыҡ ишектәр көнө уҙғара Фото: Олег Яровиков
Сибайҙа Өсөнсө быуын халыҡ университеты Урал аръяғы пенсионерҙары өсөн Асыҡ ишектәр көнө уҙғара
Сибайҙа Өсөнсө быуын халыҡ университеты Урал аръяғы пенсионерҙары өсөн Асыҡ ишектәр көнө уҙғара Фото: Олег Яровиков
ӨФӨ, 2016 йыл, 7 сентябрь. /«Башинформ» мәғлүмәт агентлығы, Гөлфиә Акулова/.
8 сентябрҙә «Пенсионерҙар өсөн мобиль халыҡ университеты» проекты сиктәрендә Сибай ҡалаһының Пионерҙар йортонда Асыҡ ишектәр көнө ойошторола. Был хаҡта Башҡортостандың Хеҙмәт һәм халыҡты социаль яҡлау министрлығы хәбәр итә. Сараны «Өсөнсө быуын халыҡ университеты» социаль үҙәге» төбәк йәмәғәт ойошмаһы тормошҡа ашыра.
Уҙған йыл аҙағында ойошма Рәсәй Президентының 2,8 миллион һумдан ашыу грантын отто. Был аҡсаға микроавтобус һатып алынған. Хәҙер Халыҡ университетында белем алған өлкән йәштәге кешеләрҙең алыҫ райондарға сығыу мөмкинлеге бар. Ҡаланан алыҫта йәшәүселәр инглиз телен, компьютер грамотаһына, эбру сәнғәтенә, башҡа һөнәрҙәргә өйрәнә ала.
«Өсөнсө быуын халыҡ университеты» социаль үҙәге Әбйәлил, Йылайыр, Ейәнсура, Баймаҡ, Хәйбулла райондарында һәм Сибай ҡалаһында йәшәгән оло быуын вәкилдәрен Асыҡ ишектәр көнөнә саҡыра. Сара иртәнге сәғәт 11-ҙә башлана. Бәйләнеш өсөн телефон: 8-917-346-65-24.


text:
- Подробности
- Просмотров: 320
ҠОЛОНҒОЙРОҠ (Calamagrostis), ҡыяҡлылар ғаиләһенә ҡараған үҫемлек заты. Яҡынса 200 төрө билдәле, ике ярымшарҙың да башлыса субарктик, уртаса һәм субтропик бүлкәтендә таралған. Башҡортостанда 9 төрө үҫә. Күп йыллыҡ тамырһабаҡлы үлән. Һабағы төҙ, 40—150 см бейеклектә. Япрағы эре, ҡыяҡлы, яҫы, ситтәре киртләсле. Сәскәһе йәйенке йәки ҡыҫынҡы һеперткеләргә йыйылған бер сәскәле башаҡтарҙа. Июнь— июлдә сәскә ата. Емеше — бөртөксә, июль—авг. өлгөрә. Урман Ҡ. — урмандарҙа һәм ҡырҡылған урмандарҙа, ер өҫтө Ҡ. далаға әйләнгән болондарҙа һәм урман ситтәрендә осрай; респ. бөтә терр‑яһында тиерлек таралған. Тупаҡ тәңкәле Ҡ. япраҡлы‑ҡара ылыҫлы урмандарҙа осрай; урал Ҡ. гибрид генлы төрө — тау тундраһында; сал Ҡ., һиҙелмәҫ Ҡ., ҡуйы ҡыҙыл Ҡ., Лангсдорф Ҡ. һәм ҡамышлы Ҡ. һаҙлыҡтарҙа, һаҙлы урмандарҙа, әрәмәләрҙә һәм һыу буйында үҫә; һирәкләп бөтә Башҡортостанда осрай.
А.Ә.Мулдашев
Тәрж. Г.А.Миһранова


text:
Яҡшы Чувак 2 Взломать Мод
Һеҙҙең өсөн team brings you this new hack cheat tool for the game Dude Perfect 2. If you are tired of searching the whole internet for a Яҡшы Чувак 2 Поделка һәм һеҙ Don’т теләйбеҙ күберәк туп-тулы фейк тикшереүҙәре, Яҡшы Чувак 2 Взломать Мод тора идеаль программалар менән тәьмин итеү өсөн һеҙҙе! Скачать был дөрөҫ ҡоралы, һәм итһәгеҙ мөмкинлеге добавить тәңкәләр һәм ҡулдағы аҡса еңел уйында, аҙрак ике минут эсендә.
Яҡшы Чувак 2 Взломать Мод ҡулланылырға мөмкин барлыҡ Android һәм iOS айланмалар, улар хуплай уйыны. Шулай уҡ, был ҡоралы бар версияһын, ул ала на ПК, әгәр ҙә икән телисез hack Dude Perfect 2 бер нисә айланмалар. Рәт-рәт полюсты һеҙҙең яйланма, һайлағыҙ һеҙҙең ОС, яҙығыҙ, торған сумманың телисез икән, алырға баҫығыҙ һәм был төймәгә Пуск. Бик еңел-елпе! Түбәнерәк бар тулыраҡ буйынса инструкция how to hack Dude Perfect 2 ПК менән. Шулай уҡ әгәр ҙә һеҙҙең биреүселәргә, һеҙ беҙҙең менән элемтәгә керә атаһыҙ.
Яҡшы Чувак 2 Инструкция Взлом Мод
- Скачать Яҡшы Чувак 2 Поделка
- Полюсты компьютер һәм ҡорал ярҙамында USB йәки WiFi/Bluetooth менән
- Һайлағыҙ һеҙҙең ОС (Андроид/iOS)
- Һайлағыҙ читы торған телисез икән, ҡулланырға
- Активировать Анти-бан системаһы
- Активировать системаһы прокси
- Баҫығыҙ был төймәгә Пуск
- Түгел закрывает программаһына, әлегә ҡырҡыу
- Отключены ҡоролошо һәм башлау уйынды
Был программа тәьмин ителешен өс тәҡдим итә posibilites" hack Dude Perfect 2: Өҫтәргә Тәңкәләр Неограниченный; Өҫтәргә Неограниченный Ҡулдағы; Неограниченный Һаны Менән Энергияһы. Ошо стами итһәгеҙ уйнарға был уйынды башҡа стресса. Максималь сумма атаһыҙ өҫтәргә т һеҙҙең уйында 999999999/көнө. Был бөтөрөү, сөнки ойошторусылар моның хака түгел,’т телебеҙ, теләсә ҡайһы риск бан алырға, был уйын бик шәп булды! Шулай, хәҙер скачать this Яҡшы Чувак 2 Ашау Ләл һәм becaome иң яҡшы уйынсыһы!


text:
Учалы хакимиәтендә үҙгәрештәр
Кисә Учалы районы муниципаль район Советы ултырышы үтте, унда район хакимиәте башлығының вәкәләттәрен ваҡытынан алда туҡтатыу һәм башлыҡ вазифаһын башҡарыуҙы икенсе кешегә йөкмәтеү тураһындағы мәсьәләләр ҡаралды.
Совет ҡарары менән район хакимиәте башлығы булып эшләгән Азамат Иҙрисов, үҙ теләге менән эшенән китеү сәбәпле, вазифаһынан бушатылды.
Конкурс һөҙөмтәләре буйынса Учалы район Советы менән тәғәйенләнгән кеше үҙ вазифаһына ингәнсе, Совет депутаттары район хакимиәте башлығы вазифаһын ваҡытлыса башҡарыуҙы Дәүләтгәрәев Фәрит Фәтих улына йөкмәтте.


text:
Өфөлә республика стоматология форумы көтөлә
18-19 октябрҙә Өфөнөң «Нефтсе» мәҙәниәт һарайында йыл һайын үткәрелеүсе республика стоматология форумы көтөлә. Был юлы ул төп стоматологик ауырыуҙарҙы иҫкәртеү мәсьәләләренә арналасаҡ. Шулай уҡ форум сиктәрендә традицион һәм иҫәп буйынса етенсе «Дентал-Экспо. Урал стоматологияһы-2011» халҡ-ара махсуслаштырылған күргәҙмәһе ойоштороласаҡ.
«Башинформ» агентлығына БР Һаулыҡ һаҡлау министрлығының матбуғат хеҙмәтенән хәбәр итеүҙәренсә, стоматология форумы сиктәрендә ойошторолған ғилми-ғәмәли конференцияла Мәскәү, Санкт-Петербург, Пермь, Екатеринбург һәм Өфөнөң табип-стоматологтары ҡатнашасаҡ. Белгестәр Рәсәйҙә профилактик стоматологияны үҫтереү перспективаларын, Башҡортостандағы стоматология хеҙмәтенең торошон һәм стоматология профиленең башҡа көнүҙәк проблемаларын тикшерәсәк.
Форум сиктәрендә 19 октябрҙә алдынғы Рәсәй стоматологтары теш техниктары өсөн семинарҙар һәм оҫталыҡ класстары ла үткәрергә тейеш.


text:
Өфөнөң Комсомол урамында уйын клубы ябылды
Башҡортостан Республикаһы буйынса Эске эштәр министрлығы хеҙмәткәрҙәре Өфөнөң Комсомол урамында уйын клубын япҡан. Бындағы уйын мул «уңыштар» биргән, көн һайын унлаған кеше клубта күп аҡса ҡалдырған. Уйын йортона даими клиент карточкаһы буйынса тик айырым кешеләр генә индерелгән.
— Полиция хеҙмәткәрҙәре уйындың ҡыҙған мәлендә килде һәм 50 уйын автоматын тартып алды. Әлеге ваҡытта уйын клубының эше туҡтатылды. Оперативниктар законһыҙ уйын бизнесын ойоштороусыларҙы асыҡлай, — тип хәбәр иттеләр Башҡортостан Республикаһы буйынса Эске эштәр министрлығының матбуғат хеҙмәтенән.
Әлеге ваҡытта иҡтисади енәйәттәр менән көрәш бүлеге хеҙмәткәрҙәре тикшереү буйынса эш алып бара. Һөҙөмтәлә «Уйын бизнесын законһыҙ ойоштороу» статьяһы буйынса енәйәт эшенең ҡуҙғатылыуы ихтимал.


text:
Өфөлә миллионлы ҡалаларҙың йәштәр саммиты үтәсәк
Миллионлы ҡалаларҙың йәштәр саммиты Өфөлә 2012 йылдың 29-30 декабрендә үтә, тип хәбәр иттеләр Өфө хакимиәтенең матбуғат хеҙмәтенән.
Бындай ҡалаларҙың ыңғай тәжрибәһен таратыу, йәштәр сәйәсәтен тормошҡа ашырыу өлкәһендә Рәсәй Федерацияһы ҡалалары араһында профессиональ һәм мәғлүмәти хеҙмәттәшлекте нығытыу форумдың төп маҡсаты булып тора.
Саммитта ҡатнашыуға йәштәр сәйәсәте учреждениелары, балалар һәм йәштәр йәмәғәт ойошмалары етәкселәре, шулай уҡ юғары уҡыу йорттары студенттары саҡырыла.
Сара сиктәрендә төрлө йүнәлештәр буйынса секциялар ойоштороласаҡ, улар баш ҡаланың юғары уҡыу йорттарында үтәсәк. Йәштәр саммиты йомғаҡтары буйынса миллионлы ҡалаларҙың йәштәр сәйәсәте учреждениелары Советын булдырыу, резолюция ҡабул итеү һәм мәҡәләләр йыйынтығын баҫтырып сығарыу планлаштырыла.


text:
Башҡортостан Президенты агросәнәғәт комплексы хеҙмәткәрҙәренә дәүләт наградаларын тапшырҙыФото: Андрей Старостин
Башҡортостан Президенты агросәнәғәт комплексы хеҙмәткәрҙәренә дәүләт наградаларын тапшырҙы
Башҡортостан Президенты агросәнәғәт комплексы хеҙмәткәрҙәренә дәүләт наградаларын тапшырҙыФото: Андрей Старостин
ӨФӨ, 2014 йыл, 17 ноябрь. /«Башинформ» мәғлүмәт агентлығы/.
Үткән көндәрҙә Өфөлә Башҡортостан Президенты Рөстәм Хәмитов агросәнәғәт комплексы хеҙмәткәрҙәренә республиканың дәүләт наградаларын тапшырҙы. Бүләкләнеүселәр араһында – механизаторҙар, тракторсылар, хужалыҡ етәкселәре, агрономдар, инженерҙар. Айырма билдәләре, почет грамоталары, маҡтаулы исемдәр, рәхмәт хаттары 35 кешегә тапшырылды.
— Ауылда эшләгәндәргә тәрән хөрмәт менән ҡарайбыҙ. Барыһы өсөн дә бик мөһим, кәрәкле эш икәнлеген аңлайбыҙ. Һис шикһеҙ, батырҙарса хеҙмәт, һәйбәт эш, үҙенең көндәлек эшенә яҡшы мөнәсәбәт өлгөһө күрһәткәткәндәрҙең эшмәкәрлеген лайыҡлы баһаларға тейешбеҙ, —тине республика Президенты. — Ауыл хужалығын, күп ресурс талап итеүсән тармаҡ булараҡ, уны алға этәреү ҡатмарлы булыуы аңлашыла. Әммә һуңғы йылдарҙа был бурысты яҡшы үтәйбеҙ һәм ауылды үҫтереүгә байтаҡ финанс ярҙамы йүнәлтәбеҙ. Быйыл да аграрийҙарға биргән вәғәҙәбеҙҙе үтәйбеҙ. Аҙаҡҡы һөҙөмтәлә ауыл хужалығының етештереү параметрҙары ла, бюджет аҡсаларына һәм ауыл хужалығы етештереүселәренең үҙ сараларына булдырылған инфраструктура ла быйыл яҡшы артым күрһәтәсәгенә ышанам.
Рөстәм Хәмитов ауыл хужалығы эшсәндәренең хеҙмәтен иген уңышы, һөт, ит етештереү ҡарашынан «дүртле» билдәһенә баһаланы.
— Бөгөн заманалар ябай түгел. Финанстар менән билдәле бер проблемаларҙың булыуы аңлашыла, әммә беҙҙең республика көслө. Был проблемалы ваҡыт осорона түҙергә тейешбеҙ. Үҙебеҙгә лә, республикабыҙ халҡына ла аграр секторҙың ышаныслығын, уның алдына ҡуйылған бурыстарҙы теләһә ҡайһы шарттарҙа: һауа торошо, финанс, социаль-сәйәсәтилә лә хәл итәсәген раҫлау зарур. Шулай һәр саҡ булды, шулай буласаҡ та, — тип иҫәпләй республика башлығы.


text:
Баш ҡалала Шәһит Хоҙайбирҙин һәйкәленә сәскәләр һалындыФото: Олег Яровиков
Баш ҡалала Шәһит Хоҙайбирҙин һәйкәленә сәскәләр һалынды
Баш ҡалала Шәһит Хоҙайбирҙин һәйкәленә сәскәләр һалындыФото: Олег Яровиков
ӨФӨ, 2015 йыл, 9 октябрь. /«Башинформ» мәғлүмәт агентлығы, Ләйлә Аралбаева/.
Бөгөн Өфөлә яҙыусы, журналист, дәүләт һәм йәмәғәт эшмәкәре Шәһит Хоҙайбирҙин һәйкәленә сәскәләр һалынды. Уның тыуған көнө уңайынан ойошторолған тантанала Башҡортостандың Матбуғат һәм киң мәғлүмәт саралары агентлығы етәксеһе Борис Мелкоедов, Журналистар союзы рәйесе Артур Дәүләтбәков, Шәһит Хоҙайбирҙин исемендәге премия лауреаттары, республика баҫмалары хеҙмәткәрҙәре ҡатнашты.
Тиҙҙән Матбуғат йорто алдындағы һәйкәлгә мемориаль таҡта ҡуйыласаҡ, ул әҙер ҙә инде.
«Беҙ һәйкәлгә мемориаль таҡта ҡуйылырға тейеш тип иҫәпләйбеҙ, сөнки унда Шәһит Хоҙайбирҙиндың исем-фамилияһы ғына яҙылған. Өфөләрҙең һәм баш ҡала ҡунаҡтарының барыһы ла уның кем икәнлеген белмәй», — тине Башҡортостан Журналистар союзы рәйесе Артур Дәүләтбәков.
Яҙыусы һәм дәүләт эшмәкәренең тыуған көнө айҡанлы саралар республика Хөкүмәтендә дауам итә. Унда Шәһит Хоҙайбирҙин исемендәге премия лауреттарын бүләкләү тантанаһы була. Элекке йылдарҙа награда шәхестең тыуған төйәгендә — Күгәрсен районы Хоҙайбирҙин ауылында тапшырыла ине.
Өфөлә Шәһит Хоҙайбирҙинға һәйкәл 1981 йылдың 4 декабрендә асыла. Һәйкәлдең скульпторҙары — Тамара Нечаева, Борис Фузеев, архитекторы — Фәрит Рехмуков.


text:
Өфөләр Вахтангов исемендәге театрҙың «Анна Каренина» спектаклен һоҡланып ҡабул иттеФото: Георгий Шишкин
Өфөләр Вахтангов исемендәге театрҙың «Анна Каренина» спектаклен һоҡланып ҡабул итте
Өфөләр Вахтангов исемендәге театрҙың «Анна Каренина» спектаклен һоҡланып ҡабул иттеФото: Георгий Шишкин
ӨФӨ, 2016 йыл, 6 сентябрь. /«Башинформ» мәғлүмәт агентлығы, Ләйлә Аралбаева/.
Өфөлә Вахтангов исемендәге Мәскәү академия драма театрының гастролдәре дауам итә. Кисә Рус театры сәхнәһендә «Анна Каренина» спектакле сәхнәләштерелде. Өфө тамашасыһы Лев Толстойҙың романы буйынса ҡуйылған заманса спектаклде һоҡланып ҡабул итте.
Режиссер-хореограф Анжелика Холинаның пластик метафоралары, Альфред Шниткеның драматик музыкаһы, Мариус Яцовскистың ҡыҫҡа сценографияһы классик сюжетҡа яңы һулыш өҫтәгән. Юозас Статкевичустың костюмдары, яҡтылыҡ биҙәлеше рәссамы Тадас Валейканың эше спектаклде кәрәкле компоненттар менән байыта.
Режиссерҙың иң ҡыйыу хореографик идеяларын тормошҡа ашырырға һәләтле драматик актерҙарҙың оҫталығын күреп, тамашасы көслө тулҡынланыу кисерҙе. Актерҙарҙың барыһы ла яҡшы физик формала, хәрәкәт, бейеү аша үҙенең образын бик шәп башҡара.
Анна Каренина ролен Ольга Лерман уйнаны. Вронский ролендә — Дмитрий Соломыкин, Каренин — Евгений Князев.
Бөгөн, 6 сентябрҙә, Рус драма театрында — А.Чеховтың «Дядя Ваня», «Нур» татар театрында Т. де Молиндың «Ревнивая к себе самой» драмаһы ҡуйыла. Е.Вахтангов исемендәге театрҙың Өфөләге гастролдәре «Ҙур гастролдәр» федераль программаһы сиктәрендә ойошторолдо.


text:
Хор капеллаһы өфөлөләрҙе Ғашиҡтар көнө менән ҡотлай
Башҡортостан Республикаһының дәүләт академик хор капеллаһы Ғашиҡтар көнөнә “Мөхәббәт берәү” байрам программаһын әҙерләне. Коллективтың концерты 14 февралдә Хөсәйен Әхмәтов исемендәге Башҡорт дәүләт филармонияһының орган залында үтәсәк.
“Башинформ” агентлығына филармонияның матбуғат хеҙмәтенән хәбәр итеүҙәренсә, хор яратыусыларҙы бай йөкмәткеле программа көтә —Салауат Низаметдинов, Айрата Кәримов, Горан Брегович, Крис де Бург, Астор Пьяццолла, Джордж Гершвин, Ллойд Уэббер әҫәрҙәре, шулай уҡ «Битлз» йырҙары, билдәле джаз әҫәрҙәре көтә.
Концертта Олег Ҡасимов етәкселегендә Башҡорт дәүләт филармонияһының эстрада-джаз оркестры, вокалсылар Ирина Оськина, Галина Бутолина, Артур Ғәрифйәнов, Светлана Слягузова, Дмитрий Крыжский, Айгиз Ғиззәтуллин, Андрей Филиппов сығыш яһай.


text:
Йәрмәкәй районында Йәш һайлаусы көнө үтте
Йәрмәкәй районында Йәш һайлаусы көнө үтте. Йәш быуындың һайлау процесына ҡыҙыҡһыныуын арттырыу сараның төп маҡсаты булып торҙо.
Район китапханаһы хеҙмәткәре Ильмира Бәширова буласаҡ һайлаусыларҙы «Илеңә һинең һайлауың кәрәк» күргәҙмәһе менән таныштырҙы. Балаларҙа «Президент булып эшләй алаһыңмы?» тип аталған психологик тест ҙур ҡыҙыҡһыныу уятты. Яуаптар һөҙөмтәләре буйынса белгестәр йәш быуындың маҡсатҡа ынтылышлы һәм әүҙем, уй-ниәттәре киләсәккә йүнәлтелгән булыуын асыҡланы.
8 сентябрҙә үтәсәк БР Дәүләт Йыйылышына һайлауҙар тураһында райондың территориаль һайлау комиссияһы рәйесе Шамил Ғәлимов һөйләне. «Йәш һайлаусы-2013» викторинаһы йомғаҡтары менән комиссия секретары Лариса Шәйҙуллина таныштырҙы. Интеллектуаль ярышта еңеүселәр дипломдар һәм бүләктәр менән тәбрикләнде, тип хәбәр иттеләр Йәрмәкәй районы хакимиәтенең мәғлүмәт-аналитика бүлегенән.


text:
- Подробности
- Просмотров: 879
ҠУРАЙ (Pleurospermum), сатыр һымаҡтар ғаиләһенә ҡараған үҫемлек заты. 3 төрө билдәле, Евразияла таралған. Башҡортостанда ҡырлы Ҡ. үҫә. Ике йәки күп йыллыҡ үлән. Һабағы нескә бураҙналы, ҡыуыш эсле, сатыр аҫтында ҡытыршы, ҡыҫҡа, бейеклеге 60—150 см. Япрағы өсмөйөш, ике, өс тапҡыр ҡауырһын һымаҡ теленмә; аҫҡыһы — оҙон һаптарҙа; өҫкөһө — ултырма, һабаҡты яртылаш уратып алған еңсәле. Сәскәһе аҡ төҫтә, ҡатмарлы сатырға йыйылған ҡалҡан һымаҡ сатырҙарҙа. Урамаһының япраҡсалары бөтөн йәки теленмә, осло, сите керпексәле, аҫҡа табан бөгөлгән. Урама япраҡсаһы ҡыяҡ йәки ланцет формаһында, ситтәре тар ярылы. Июнь—июлдә сәскә ата. Емеше һалынҡы, июль—авг. өлгөрә. Респ. бөтә терр‑яһында ҡатнаш, япраҡлы һәм ылыҫлы урмандарҙа, ҡыуаҡлыҡтарҙа, урман ситтәрендә, тау болондарында үҫә. Ҡ. үләненән ҡурай эшләйҙәр. Баллы үҫемлек, йәш һабаҡ‑ тары ашарға яраҡлы. Составында кумариндар, сапониндар, флавоноидтар, эфир майҙары һ.б. бар, халыҡ медицинаһында ҡулланыла.
Ф.К.Мортазина
Тәрж. Г.А.Миһранова


text:
Ғәҙәттән тыш хәлдәр министрлығында ҡаты һыуыҡтар һәм хәүефһеҙлек ҡағиҙәләре тураһында иҫкәрттеләр Фото: Олег Яровиков
Ғәҙәттән тыш хәлдәр министрлығында ҡаты һыуыҡтар һәм хәүефһеҙлек ҡағиҙәләре тураһында иҫкәрттеләр
Ғәҙәттән тыш хәлдәр министрлығында ҡаты һыуыҡтар һәм хәүефһеҙлек ҡағиҙәләре тураһында иҫкәрттеләр Фото: Олег Яровиков
ӨФӨ, 2018 йыл, 12 ғинуар. /«Башинформ» мәғлүмәт агентлығы, Наталья Овчарук/.
12 ғинуарҙан 13-нә ҡарай төндә Башҡортостанға сатлама һыуыҡтар килә. Термометр бағанаһы 23-28, урыны менән 30-35 градусҡаса төшә, көндөҙ 19-24, урыны менән 14 градус һалҡын.
Ғәҙәттән тыш хәлдәр министрлығы республикала йәшәүселәрҙе хәүефһеҙлек ҡағиҙәләре хаҡында иҫкәртә. Беренсенән, ҡотҡарыусылар балаларға һәм оло йәштәгеләргә һыуыҡта оҙаҡ булмаҫҡа, урманда һәм тораҡ пункттарҙан алыҫта йөрөүҙе икенсе көнгә ҡалдырырға кәңәш итә. Машинала алыҫ юлға сыҡмаҫҡа. Икенсенән, гардеробты дөрөҫ һайлау мөһим: тар кейем-һалымдан һәм ҡыҫыҡ аяҡ кейеменән, ҡатын-ҡыҙҙарға бейек үксәләрҙән баш тартырға кәрәк, сөнки улар ҡан әйләнешен боҙа, был иһә тиҙ өшөүгә килтерә.
«Туңыуҙың тәүге билдәләре беленеү менән (ҡалтырау, һиҙгерлекте юғалтыу, тиренең ағарыуы, ойоу, сәнсеү) яҡындағы йылы бинаға инергә. Өшөгән урынды йылы ҡул, еңелсә массаж, йөн туҡыма менән ышҡып, тын менән ҡыҙарғансы йылытырға, һуңынан мамыҡ-марля йәки ҡул аҫтында булған башҡа бәйләмес һалырға», — тип кәңәш итә ҡотҡарыусылар.
Әлеге билдәләр бөтмәһә, иң яҡшыһы — табипҡа күренеү.
Шулай уҡ электр йылытҡыстар менән дә иғтибарлы булырға кәрәк: розеткаға бер нисә прибор ҡуйырға, төндә уларҙы ҡабыҙырға һәм уларҙа кер киптерергә ярамай.
«Һыуыҡ көндәрҙә янғын сыҡмаһын өсөн мейескә бер тапҡыр оҙаҡ итеп яҡҡансы, 1-1,5 сәғәт буйына көнөнә 2-3 тапҡыр яғыу зарур», — тип иҫкәрттеләр Ғәҙәттән тыш хәлдәр министрлығының Башҡортостан буйынса баш идаралығында.
Ғәҙәттән тыш хәл килеп тыуған осраҡта 01 йәки 101 номерына шылтыратығыҙ.
http://www.bashinform.ru/news/1103087-v-mchs-bashkirii-predupredili-o-silnykh-morozakh-i-rasskazali-o-merakh-bezopasnosti-/


text:
- Подробности
- Просмотров: 258
МАСТЕРОВОЙ ҺӘМ ЭШСЕ КЕШЕЛӘР, 17—19 бб. Рәсәйҙә тау сәнәғәте халҡы категорияһы. Башлыса тау сәнәғәте крәҫтиәндәренән, тау сәнәғәте пр‑тиелары хужаларының крепостной крәҫтиәндәренән, рекруттарҙан, “нәҫелен белмәгән” дәр араһынан мәңгелеккә заводҡа бирелгәндәрҙән, һөргөнгә ебәрелгәндәрҙән, иреккә ебәрелгән холоп һәм ҡасҡындарҙан торған. Мастеровойҙар бер нисә төркөмгә бүленгән: ҡаҙнаныҡылар, заводта эшләргә тейеш булған крепостнойҙар, мәңгелеккә заводҡа бирелгәндәр, крепостнойҙар м‑н бергә алынғандар һ.б. төркөмдәр. 17 б. аҙ. — 18 б. 1‑се ярт. ҡаҙна мастеровойҙарының ялланып эшләгән хеҙмәтле кешеләрҙең ҡайһы бер категорияларыныҡы кеүек хоҡуҡи статусы, ҡалғандарының крепостной крәҫтиәндәр статусы булған. Мастеровой кешеләр әҙерлек талап иткән завод эштәрен (домна мейестәрендә, крица сүкештәре м‑н һ.б.), эшселәр махсус әҙерлек талап итмәгән ҡайһы бер ярҙамсы эштәрҙе башҡарған. М.һ.э.к. шулай уҡ игенселек, ваҡ кәсептәр, сауҙа м‑н дә шөғөлләнгән. Уларҙың балалары завод мәктәптәрендә (ҡара: Тау сәнәғәте мәктәптәре һәм училищелары) белем алған. 1806 й. алып ҡаҙна мастеровойҙары дәүләт һалымы һәм йөкләмәләренән азат ителә. Крәҫтиән реформаһы ваҡытында М.һ.э.к. крепостной бойондороҡтан азат ителә һәм рәүиз йәне иҫәбенә ер ала. М.һ.э.к. Башҡортостанда 18 б. башында тау сәнәғәте үҫешкән осорҙа барлыҡҡа килә. Яһаҡлы һәм тау сәнәғәте крәҫтиәндәре, ялланма эшселәр иҫәбенә формалаша. 18 б. аҙ. заводтарҙа 43 мең 555 эшсе ир-ат иҫәпләнә. Уларҙың байтағы Крәҫтиәндәр һуғышында (1773—75) ҡатнаша. М.һ.э.к. тау сәнәғәте эшселәре составына инә (ҡара: Эшселәр синыфы).
Н.М.Ҡолбахтин
Тәрж. М.Х.Хужин


text:
Өфөлә PUM эксперты менән эш осрашыуы үтә
Өфө эшҡыуарҙар берләшмәһе бөгөн PUM эксперттары-консультанттары ойошмаһы вәкиле Хенк Тенбринке (Нидерландтар) менән эш осрашыуы үткәрә. Унда бизнестың төрлө өлкәһенән, эшҡыуарлыҡтың йәмәғәт ойошмаларынан вәкилдәр ҡатнаша. Йыйылышта ҡатнашыусыларға тәбрикләү һүҙе менән Өфө эшҡыуарҙар берләшмәһе рәйесе Ольга Одинокова мөрәжәғәт итте.
Хәтерегеҙгә төшөрәбеҙ, PUM - ул баҙар иҡтисады формалашып килгән илдәрҙең эшҡыуарҙарына ярҙам күрһәтеүгә тәжрибәле менеджерҙар һәм эксперттар йүнәлтеүсе ойошма. Был ойошма эксперттары үҙенең профессиональ өлкәһендә киң мәғлүмәтле һәм бизнеста бай тәжрибә туплаған кешеләр, һәм шуға күрә төрлө һорауҙар буйынса кәңәштәре менән ярҙам итә ала.
PUM-дың мәғлүмәт базаһында 4 000 самаһы эксперт иҫәпләнә, улар араһында сәнәғәт, ауыл хужалығы, сауҙа, маркетинг һәм менеджменттың һәр өлкәһенән белгестәр бар. Был иң тәүҙә юғары звено етәкселеге, директорҙар һәм компаниялар хужалары. Улар үҙ аллы һәм эштәрен эскерһеҙ башҡара, йәғни хеҙмәттәре өсөн бер ниндәй ҙә финанс бүләкләү алмай.
Беҙҙең төбәктә PUM эксперттары менән төрлө тәҡдимдәр индерелгән, атап әйткәндә, супермаркеттың сауҙа залын ойоштороуҙы яҡшыртыу, ҡунаҡхана өлкәһендә уҡытыу һәм йәмәғәтселек менән бәйләнеш булдырыу, һөт заводы продукцияһы сифатын яҡшыртыу һәм етештереүсәнлекте күтәреү, йәмәғәт туҡланыу предприятиеһында транспорт һәм логистика, киң мәғлүмәт саралары идаралығының нәтижәле структураһы һәм стратегик планы буйынса мәсьәләләрҙе хәл итеү юлдары билдәләнгән.
PUM Европала иң эре «найм буйынса бюро» булып тора, ул 30 йылдан ашыу донъяның 70 илендәге урта һәм бәләкәй предприятиелар өсөн ҡыҫҡа ваҡытҡа иҫәпләнгән проекттарға тәжрибәле эксперттар эҙләү менән шөғөлләнә. PUM-дың эше өсөн предприятиеның заявкаһы нигеҙ булып тора. PUM-дың урындағы вәкиле ҡатнашлығында предприятие консультацион ярҙам алыуға ғариза бирә. Заявканы ҡабул иткәс, Гаагалағы офис (Нидерландтар) практик тәжрибәһе һәм тәғәйен белеме булған экспертты эҙләй. Проектҡа әҙерләнгәндән һуң эксперт проект өҫтөндә берлектә эшләү өсөн билдәләнгән урынға юллана.
PUM эшмәкәрлеген Нидерландтар хөкүмәте һәм VNO-NCW эш биреүселәр ойошмаһы финанслай.
Господин Хенк Тенбринке әфәнде Волга буйы төбәгендәге PUM етәксеһе. Тенбринке әфәндене Башҡортостандағы PUM вәкиле Гөлнара Лютова оҙатып йөрөй.


text:
Башҡортостанда журналистар өсөн вакансиялар буйынса мәғлүмәттәр базаһы булдырылаФото: Олег Яровиков
Башҡортостанда журналистар өсөн вакансиялар буйынса мәғлүмәттәр базаһы булдырыла
Башҡортостанда журналистар өсөн вакансиялар буйынса мәғлүмәттәр базаһы булдырылаФото: Олег Яровиков
ӨФӨ, 2015 йыл, 29 апрель. /«Башинформ» мәғлүмәт агентлығы, Розалиә Вәлиева/.
Башҡортостанда төбәктең бөтә киң мәғлүмәт саралары редакциялары индерелгән мәғлүмәт системаһы булдырыла. Шулай уҡ журналистар өсөн вакансиялар буйынса мәғлүмәттәр базаһы әҙерләнә. Был хаҡта республиканың Матбуғат һәм киң мәғлүмәт саралары агентлығы етәксеһе Борис Мелкоедов 29 апрелдә Өфөлә үткән ведомство коллегияһының киңәйтелгән ултырышында хәбәр итте.
— 2015 йылдың 1 ғинуарына тармаҡта рәсми эшләүселәр 3,7 мең кеше тәшкил итте, — тип һөйләне Борис Мелкоедов. — Уларҙың 1873-ө — гәзит-журнал редакциялары, 797-һе — «Башҡортостан» ТРК ДУП-һы, 874-е — район һәм республика типография-нәшриәттәре, 166-һы — редакция-нәшриәт комплексы составындағы типография, 21-е — республиканың Матбуғат архивы хеҙмәткәрҙәре.
2014 йыл йомғаҡтары буйынса тармаҡта хеҙмәт өсөн уртаса айлыҡ түләү хаҡы 20,7 мең тәшкил иткән. 2013 йыл менән сағыштырғанда, эш хаҡының 10 процентҡа артыуы билдәләнгән. Матбуғат агентлығы етәксеһе билдәләүенсә, штатты оптималләштереү иҫәбенә ведомство ҡарамағындағы предприятие һәм учреждение хеҙмәткәрҙәренең эш хаҡын күтәреүгә өлгәшелгән. 2014 йылдағы оптималләштереү йомғаҡтары буйынса хеҙмәткәрҙәрҙең һаны 2013 йыл менән сағыштырғанда ете процентҡа ҡыҫҡартылды. Ведомство ҡарамағындағы предприятие хеҙмәткәрҙәренең уртаса йәше — 45. Етәкселәрҙең 19 проценты пенсия йәшенә еткән.
Борис Мелкоедов әйтеүенсә, йәш белгестәрҙе йәлеп итеүгә, кадрҙар әҙерләү, уларҙың квалификацияһын күтәреү системаһын камиллаштырыуға ихтыяж бар. Шуның менән бергә кадрҙар менән эшләүҙең бөтә өлкәләренә лә мәғлүмәт технологияларын индереү персонал менән идара итеүҙең заманса системаһын булдырыуҙа мөһим фактор булып тора. Тармаҡ сиктәрендә һөҙөмтәле идара итеү ҡарарҙарын ҡабул итеү өсөн барлыҡ ихтыяждарҙы ҡәнәғәтләндереүсе берҙәм мәғлүмәт системаһы эшләргә тейеш.


text:
19-12-2012, 14:58 / Ауыл тормошо
Ҡаҙаныңа ни һалһаң, ҡалағыңда шул булыр
Ғәҙәттә, ауылда йәшәп тә мал тотмай, ҡош-ҡорт үрсетмәй йә иһә баҡса үҫтермәй йәшәгән ғаиләләргә элек-электән ҡырын ҡараш ташлап, ғәйеп итеп ҡарайҙар. Рәхәтләнеп үҙ итеңде, май-ҡаймағыңды, йәшелсәңде ашап ғүмер итмәгәс, ауылда тороуҙың бер ҡыҙығы ла, файҙаһы ла юҡ, тип һанай ундайҙар. Шуға күрә, ҡасандыр һәр ғаиләгә бер баштан да артыҡ һыйыр тотоуҙы тыйған закон үҙ көсөн юғалтҡас, йүнселдәр, етеш йәшәргә тырышҡандар күпләп мал үрсетеп тормошон яйға һалырға тырыша. Кәртәһендә бер түгел буралай ике һыйыры, тиҫтәләгән ҡош-ҡорто булғанда, кешенең иртәгәһе көнгә ышанысы ла, өмөтө лә ҙурая...


text:
Муниципаль һайлауҙарҙа республикала ике меңдән ашыу кандидат ҡатнашырға ниәтләй
Башҡортостанда алдағы муниципаль һайлауҙарҙа депутатлыҡҡа кандидаттар күрһәтеү тамамланып килә. БР Үҙәк һайлау комиссияһы Мәғлүмәт үҙәгенең 9 ғинуарға ҡарата бирелгән мәғлүмәттәренә ярашлы, республикала ике меңдән ашыу кандидат күрһәтелгән (2061), шуларҙың 1230-ы теркәлеү үткән. Урындағы үҙидараның һайлаулы органдарына депутатлыҡҡа кандидаттарҙы теркәү 17 ғинуарға тиклем дауам итәсәк.
Хәтерегеҙгә төшөрәйек, 2012 йылдың 4 мартында Башҡортостанда Рәсәй Федерацияһы Президенты һайлауҙары менән бергә муниципаль һайлауҙар үтәсәк. Республиканың һигеҙ ҡала округында – Өфөлә, Ағиҙелдә, Күмертау, Нефтекама, Октябрьский, Салауат, Сибай һәм Стәрлетамаҡта урындағы үҙидараның вәкиллекле органдары – ҡала Советтарына һайлауҙар үтәсәк. Дөйөм алғанда 192 мандат алмаштырыласаҡ. Межгорье ябыҡ административ-территориаль берәмегендә ҡала Советына өҫтәмә һайлауҙар (бер һайлау округы буйынса) үтергә тейеш. Ағиҙел һәм Межгорье ҡалаларынан тыш, ете ҡала Советына депутаттар һайлау тәүге тапҡыр ҡатнаш система (мажоритар һәм пропорциональ) буйынса ойоштороласаҡ. Ошо уҡ көндө туғыҙ ҡала биләмәһе Советына (165 бер мандатлы округ буйынса) һәм 30 ауыл биләмәһе Советына (294 округ буйынса) һайлауҙар үтәсәк. 60 округ буйынса ауыл биләмәләре Советына – өҫтәмә, ете округ буйынса ҡабаттан һайлауҙар үтәсәк. Дөйөм алғанда муниципаль һайлауҙарҙа 721 депутат мандаты таратыласаҡ.


text:
Рөстәм Хәмитов: «Минең ҡарашым үҙгәрешһеҙ – кешеләр именлеге өсөн эшләү»Фото: Олег Яровиков
Рөстәм Хәмитов: «Минең ҡарашым үҙгәрешһеҙ – кешеләр именлеге өсөн эшләү»
Рөстәм Хәмитов: «Минең ҡарашым үҙгәрешһеҙ – кешеләр именлеге өсөн эшләү»Фото: Олег Яровиков
Рөстәм Хәмитов республика башлығы урынынан отставкаға сығыуын аңлатыу һәм 2014 йылдың сентябрендәге һайлауҙарҙа үҙенең ҡатнашыуы тураһында иғлан итеү өсөн республика халҡына мөрәжәғәт итте.
— Мәскәүҙә Рәсәй Президенты менән осраштым һәм сентябрҙә уҙасаҡ һайлауҙарҙа ҡатнашыу өсөн Башҡортостан Республикаһы Президенты вазифаһынан мине отставкаға сығарыу мәсьәләһе тураһында һүҙ булды, — тип һөйләне брифингта республиканың алдынғы киң мәғлүмәт саралары журналистарына Рөстәм Хәмитов. — Владимир Владимирович тәҡдимемде хупланы.
Төбәк етәксеһе дәүләт башлығына мөрәжәғәтен ике дәлил менән нигеҙләне. Беренсенән, «беҙҙең республика яҡшы үҫешә, шуға ҡарамаҫтан, хәл ителмәгән халыҡтың, йәмғиәттең хуплауын талап иткән мәсьәләләр ҙә байтаҡ».
— Ул коррупция менән көрәш, инфраструктура төҙөү, бюджетыбыҙҙың яңы финанслау сығанаҡтарын эҙләү, төрлө етәкселәр яғынан кешеләргә ҡарата үтә тәкәббер мөнәсәбәтте бөтөрөү мәсьәләләре. Был эшмәкәрлектә кешеләрҙең ярҙамы талап ителә, — тине Рөстәм Хәмитов.
Республика етәксеһе халыҡтың хуплауын һиҙеүен, әммә, шуға ҡарамаҫтан, уны тик һайлауҙар ваҡытында ғына ысын мәғәнәһендә баһалап булыуын билдәләне.
— Әгәр кешеләр миңә ышаныс белдерһә, Башҡортостан Республикаһы Президенты булып артабан да эшләһәм, әлбиттә, бөгөн алып барған эште дауам итәсәкмен, — тип белдерҙе төбәк етәксеһе.
Рөстәм Хәмитов, ваҡытынан алда һайлауҙарҙа ҡатнашыу тураһындағы ҡарарға тәьҫир иткән, ике мөһим дәлилде атаны: киләһе йыл йәйен Өфөлә ШОС һәм БРИКС саммиттарын үткәреү.
— Бөтә һайлауҙар алды кампанияһы был саммиттар эше ваҡытына өҫтәләсәк, был саммиттарҙы үткәреү яғынан да, һайлау алды эшен алып барыу яғынан да уңайһыҙ буласаҡ. Был ике фекерҙән сығып Владимир Владимирович Путинға оставкаға сығарыуын һорап мөрәжәғәт иттем, — тип аңлатты Рөстәм Хәмитов. — Ил Президенты яуаплап 2015 йылда ла еңеүемә шикләнмәүен белдерҙе, әммә һайлауҙарҙы 2014 йылда үткәреү кәрәклегенә дәлилдәр булғас, ул ҡаршы килмәй.
Рөстәм Хәмитов һайлауҙарға «Берҙәм Рәсәй» партияһынан кандидат булып барыуын һөйләне.
— Бер фирҡәселәрҙең ярҙамына ышанам, — тип билдәләне республика етәксеһе.
Рөстәм Хәмитов хәҙер һайлау алды кампанияһына ваҡыт бүлеү, кешеләр менән осрашыу кәрәклегенә иғтибар итте.
— Минең ҡарашым үҙгәрешһеҙ – кешеләр именлеге өсөн эшләү. Минең башҡа маҡсатым юҡ, власть органдары аша шәхси мәсьәләләремде хәл итергә йыйынмайым. Минең өсөн бер бурыс, — кешеләр яҡшыраҡ йәшәһен өсөн.
Брифингтың стенограммаһы менән республика етәксеһенәң рәсми сайтында танышырға мөмкин.


text:
«Өфөлә Экология көнө» экофестивале көтөлә
Шәмбе, 27 августа, Өфөнөң Иван Якутов исемендәге паркында «Өфөлә Экология көнө» экофестивале үтәсәк. Буласаҡ фестиваль эко-йәрминкә, мастер-кластары, байрам концерты, спорт ярыштарынан ғибәрәт. Сараны ойоштороусылар булып Якутов исемендәге парк һәм ЭКА йәмәғәт хәрәкәте сығыш яһай.
— Фестиваль программаһында — «Оҫталар ҡалаһы» менән тәҡдим ителгән ҡул эштәре күргәҙмәһе, мастер-кластары. «Бәхет бушлай» социаль проект сиктәрендә балалар һәм ололар өсөн интерактив майҙансыҡ, шулай уҡ төрлө экологик хәрәкәт проекттарын презентациялау ойоштороласаҡ, — тип һөйләне ЭКА йәмәғәт ойошмаһының төбәктәге етәксеһе Гүзәл Латыпова.
Фестиваль 15 сәғәттә башлана. Парктың спорт майҙансығында ҡунаҡтарға го көнсығыш уйыны буйынса мастер-класс, асыҡ һауала йога һәм башҡа саралар тәҡдим ителәсәк.
Экофестиваль ике сәғәтлек байрам концерты менән тамамланасаҡ.


text:
Венгр теле
Венгр теле (magyar, magyar nyelv, иҫкергән атамаһы — мадьярский язык: мадьяр теле) — венгр халҡының милли (туған) теле. Фин-уғыр телдәре ғаиләһенә ҡарап, манси һәм хант телдәре менән бергә уның уғыр төркөмөн барлыҡҡа килтерә.
Европала венгр теленең алыҫ туғандары булып фин һәм эстон телдәре һанала, әммә XIX быуат аҙағына тиклем мадьяр теленең фин-уғыр тел ғаиләһенә ҡарауы шик аҫтында ҡала килде. Икенсе яҡтан, Рәсәй биләмәләрендә йәшәүсе фин-уғыр халыҡтары — коми, мари, мордва һәм удмурт телдәрендә венгр теле менән күп уртаҡ тамырҙар бар.
Венгриянан тыш Украинаның Карпат аръяғы өлкәһендә, шулай уҡ Сербияла (Воеводина автономиялы крайы), Румынияла (Трансильвания тарихи өлкәһе), Словакияла, Хорватияла һәм Словенияла аҙсылыҡта йәшәгән венгрҙар араһында таралған.
Йөкмәткеһе
Тарихы[үҙгәртергә | вики-тексты үҙгәртергә]
Венгр теле — бөгөнгө Европаның һинд-европа телдәренә ҡарамағандары араһынан хәтһеҙ һөйләшеүселәре булған әллә ни күп булмаған телдәрҙең береһе. Беҙҙең эраның 900—1000 йылдары тирәһендә Себер һәм Уралдан Дунай йылғаһы буйҙарына күсенгән боронғо венгр ҡәбиләләре Урта Дунай уйһыулығында һәм Карпат алдында (Трансильванияла) төпләнә. Быға тикем өс-дүрт быуат алда уйһыулыҡ буйлап күсеп йөрөгән славян ҡәбиләләренән айырмалы, венгрҙарҙың был биләмәләргә килеп инеүе сағыштырмаса һуңыраҡ һәм етерлек дәрәжәлә һуғышсан була, сөнки төньяҡтан һәм көньяҡтан — славяндар, көнбайышта — немецтар һәм көнсығышта — валахтар (румындар) менән ресурстар өсөн киҫкен конкуренция шарттарында бара. Был халыҡтар менән аралашыу барышында венгрҙар, валахтар (румындар) кеүек, славян лексикаһының күп элементтарын үҙләштерә, һәм улар хәҙерге венгр теле лексикаһының биштән бер өлөшөнә яҡынын тәшкил итә. XII—XIII быуаттарҙа Венгрия короллеге байтаҡ славян ерҙәрен тулыһынса үҙенә бойһондора.
Төркиә менән 1526 йылғы һуғышта Венгрияның еңелеүе илдәге дини тарҡаулыҡа һәм Венгрия реформацияһына — католик сиркәүенә һәм папа власына ҡаршы дини көрәш формаһын алған феодализмға ҡаршы социаль-сәйәси хәрәкәткә алып килә. Реформация венгр телендәге баҫма әҙәбиәтте тыуҙыра һәм уны артабан үҫтерә, ә уның күпселек өлөшө теге йәки был католик постулаттарға ҡаршы килеү маҡсатында баҫыла. Реформацияның билдәле эшмәкәре Деваи Матьяш венгр телендә «Венгерская орфография» исемле тәүге баҫма хеҙмәт нәшер итә.
1541 йылдан 1699 йылғаса венгрҙарҙың байтаҡ өлөшө төрөк хакимлеге аҫтында көн күрә. Быға тиклем дә шаҡтай төрки ҡатламы булған венгр теленә төрөк теле тағы ла һиҙелерлек йоғонто яһай. Трансильвания яртылаш бойондороҡһоҙ булып ҡала килә, унда венгр протестант әҙәбиәте әүҙем үҫеш кисерә. Венгр ерҙәренең ҙур булмаған өлөшө Австрия ҡулы аҫтында була.
Австрия империяһы составына инеү менән протестанттарға ҡаршы башланған репрессияларҙан һуң венгр теле немец теленең көслө тәьҫиренә эләгә, шулай ҙа, Австро-Венгрияның венгрҙәр йәшәгән өлөшө — Транслейтанияла берҙән-бер рәсми тел булараҡ, аҡрынлап үҙенең өҫтөнлөгөн тергеҙә.
1867 менән 1918 йылдар арауығын хаҡлы рәүештә венгр теленең алтын быуаты тип әйтергә була: был осорҙа ул Үҙәк Европаның Карпаттан алып Адриатик диңгеҙгә тиклемге киң биләмәләрендә лингва франка функцияларын үтәй. Венгр телен үҙҙәре өсөн беренсе һәм икенсе тел итеп һанаусылар өлөшө һиҙелерлек күбәйә, венгр булмаған халыҡтар араһында телде белеүселәр 1880 йылдағы 5,6 проценттан 1915 йылда 15,3 процентҡа тиклем арта. Трансильванияның күп ҡалалары тулыһынса венгр теллегә әйләнә, мәҫәлән, Клуж-Напока йәки, венгрса, Коложвар. Румындарҙың байтағы, хатта Венгрияла йәшәгән немецтар, шул иҫәптән трансильвания сакстары, шулай уҡ йәһүдтәр һәм хатта сиғандар венгр телендә аралашыуға күсә.
Шулай ҙа венгр теленең уларҙан ныҡ айырылып тороуы арҡаһында атап кителгән халыҡтар телдәренең ассимиляцияһы тотҡарлана, быға шулай уҡ венгр теленең ситтән үҙләштерелгән һүҙҙәр урынына үҙ лексикаһын булдырыу тенденцияһы ла йоғонто яһай. XIX быуат аҙағына юғары венгр даирәләре яғынан короллектың аҙ һанлы милләттәре телдәренә ҡарата ассимиляцион ҡыҫым һәм эҙәрлекләүҙәр көсәйә. Трианон килешеүе төп венгр биләмәләренең ныҡ бәләкәйләнеүенә килтерә. 1918 йылдан һуң дөйөм алғанда Венгриянан ситтә венгр телен ҡулланыуҙың һиҙелерлек кәмеүе күҙәтелә.
Венгр әҙәбиәте[үҙгәртергә | вики-тексты үҙгәртергә]
Венгр телендә беҙҙең көндәргә килеп еткән яҙма ҡомартҡы — «Надгробная речь и молитва» (Halotti Beszéd és Könyörgés) яҡынса 1200 йыл тирәһендә ижад ителгән. Шул уҡ ваҡытта XVI быуаттың 2-се яртыһына тиклем текстарҙы ҡағыҙға теркәү өсөн венгрҙар башлыса латин һәм немец телдәрен ҡулланған. Шуғалырмы, әле лә венгрҙар араһында иң таралған сит тел булып немец теле ҡала килә, XX быуат уртаһына тиклем венгрҙарҙың күбеһе уны икенсе тел булараҡ яҡшы белә ине. XVI һәм XVII быуаттарҙа милли үҙаң үҫеү һөҙөмтәһендә венгрҙар туған телдәренә тағы ла нығыраҡ өҫтөнлөк бирә башлай.
Яҙма[үҙгәртергә | вики-тексты үҙгәртергә]
Хәҙерге венгр теле латин алфавитын ҡуллана. Дөйөм фекергә ярашлы, латин яҙмаһына күсеү венгрҙарҙың христианлыҡты ҡабул итеүе менән бәйле була. Венгр этносы вәкилдәре компактлы йәшәгән биләмәләрҙә үткән быуат аҙағында табылған артефакттар күрһәтеүенсә, уға тиклем венгр руналары (rovás írás, «ровааш иирааш») ҡулланылған. Székely (Секей халҡы)
Алфавит[үҙгәртергә | вики-тексты үҙгәртергә]
Лингвистик характеристика[үҙгәртергә | вики-тексты үҙгәртергә]
Фонетика һәм фонология[үҙгәртергә | вики-тексты үҙгәртергә]
Һуҙынҡылар[үҙгәртергә | вики-тексты үҙгәртергә]
Венгр телендә 14 һуҙынҡы өн бар. Туғандаш фин йәки күрше немец һәм словак телдәренән айырмалы унда дифтонгылар булмаһа ла, дифтонгоидтар бар (ó, ő, ű өндәре с призвуком u өнөнә, é — с призвуком i оҡшатып әйтелергә мөмкин. Шулай уҡ рус йәки инглиз телдәрендәге кеүек редукцияға бирелгән һуҙынҡы өндәр ҙә юҡ. Венгр телендә һуҙынҡылар рус теленә ҡарағанда анығыраҡ әйтелә, ижектәр асығыраҡ яңғырай. Дөйөм алғанда, венгр теленә көслө артикуляция хас.
Һуҙынҡыларҙың ҡыҫҡалары (a, e, i, o, ö, u, ü) һәм оҙондары (á, é, í, ó, ő, ú, ű) бар: vad ‘ҡырағай (урыҫса ‘дикий’) — vád ‘ялыу’ (‘жалоба’); tör ‘һыҙлай’ (‘ломит’) — tőr ‘кинжал’. А/á һәм e/é һуҙынҡы парҙары, оҙонлоҡҡа өҫтәп, үҙҙәренең күтәренкелеге (икенсе төрлө әйткәндә, һуҙынҡыларҙың «ябыҡлығы» —"закрытость" гласных) менән дә айырыла.
Һуҙынҡылар артҡы (a, á, o, ó, u, ú) һәм алғы рәт (e, é, i, í, ö, ő, ü, ű) һуҙынҡыларына бүленә. Был билдә буйынса барлыҡ һуҙынҡылар бер иш булырға тейеш (Европа телдәре өсөн һирәк булған рәт сингармонизмы күренеше): barnulásotokról ‘һеҙҙең загар хаҡында’ (‘о вашем загаре’) — zöldülésetekről ‘һеҙҙең йәшелләнеү тураһында’ (‘о вашем позеленении’), һәм бының менән бәйле суффикстарҙың күпселеге иң кәмендә ике вариантта йөрөй.
Баҫым көслө, һәр ваҡыт беренсе ижеккә төшә (удмурт теленән башҡа фин-уғыр телдәрендәге, шулай уҡ ҡайһы бер славян телдәрендәге, мәҫәлән, словак телендәге кеүек). Һуҙынҡыларҙың оҙонлоғоноң һәм баҫымдың бер-береһенә бәйле булмауы рус теллеләр өсөн бер ни тиклем ҡыйынлыҡ тыуҙыра, сөнки ҡайһы бер һүҙҙәрҙә баҫым һүҙҙең уртаһына йә аҙағына төшә һымаҡ тойола (рус теленә венгр теленән үҙләштерелгән һүҙҙәрҙә баҫымдың былай күсеүе осрай: тәү һүҙ Ба́латон урынына Балато́н һ.б.).
Әҙәбиәт[үҙгәртергә | вики-тексты үҙгәртергә]
- Венгерские литература и язык // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)
- Венгерский язык // Ҙур совет энциклопедияһы : в 30 т. / гл. ред. А. М. Прохоров. — 3-е изд. — М. : Советская энциклопедия, 1971. — Т. 4 : Брасос — Веш. — 600 с.
- Д. И. Ермолович, Имена собственные на стыке языков и культур. Заимствование и передача имён собственных с точки зрения лингвистики и теории перевода. С приложением правил практической транскрипции имён с 23 иностранных языков, в том числе, слоговых соответствий для китайского и японского языков. — М.: Р. Валент, 2001. — ISBN 5-93439-046-5. — Стр. 141—143.
- Р. С. Гиляревский, Б. А. Старостин, Иностранные имена и названия в русском тексте. — М.: Высшая школа, 1985 (3-е изд.). — Стр. 117—126.
Иҫкәрмәләр[үҙгәртергә | вики-тексты үҙгәртергә]
- ↑ Красная книга языков ЮНЕСКО
Һылтанмалар[үҙгәртергә | вики-тексты үҙгәртергә]
- Венгр теле // Энциклопедия «Кругосвет».
- Русско-венгерский словарь
- Английско-венгерский словарь


text:
Үҙең эшләгән күңелгә яҡын25-07-2017, 01:55 // Матур үтһен ялығыҙ // Баҫып сығарырға
Сибай институтының технология бүлеген тамамлаған йәш белгес ҡулына диплом алғас, әрме сафына бара. Артабан вахта ысулы менән эш башлай, ваҡыты булғанда бала саҡтан күңеленә яҡын шөғөлгә тотона.
– Үҙ ҡулым менән нимәлер эшләргә ҡыҙығыуым бәләкәйҙән булһа ла, әлегә тиклем ваҡыт та, форсат та эләкмәне. Нимәнелер һүтеп, ҡайтанан ҡороу минең өсөн ҡыҙыҡ та, мауыҡтырғыс та. Килеп сыҡҡан ижад емешеңде күреү күңелгә ҡыуаныс килтерә. Үҙең эшләп алған әйбер арзанға ла төшә, яңыһын алырға әлегә мөмкинлек юҡ. Әле үҙем эшләгән мини-тракторға тағылма арба, бесән сапҡыс, тырматҡыс эшләнем. Бесәнде үҙем эшләгән трактор менән әҙерләргә иҫәп бар. Буяп та ебәргәндә, бына тигән була ла ҡуя, – ти Ҡолсора ауылы оҫтаһы.
Бына шундай уңған, йәш, булдыҡлы егеттәр йәшәй беҙҙең арала. Аҡылы, оҫта ҡулы янына йәшлек тигән атын да йүгәнләгәндә, үҙе эшләгән тағы ла әллә күпме әйберҙәре менән ҡыуандырыр әле.
Баймаҡ районы.


text:
"Башҡортостан" гәзитенең PDF версияһына яҙылыу
Бындай ысулдың уңайлы яҡтары:
• Аҡсаңды экономиялайһың
Электрон версия ҡағыҙҙа баҫылған гәзиткә ҡарағанда күпкә осһоҙораҡ.
• Ҡәҙимге почтанан тиҙерәк килеп етә
Интернеттағы йәшнигегеҙгә һалынған электрон гәзитте ҡағыҙ версияһы сығырҙан бер көн алдараҡ (киске сәғәт 9-10-дарҙа) уҡыясаҡһығыҙ.
• Урын биләмәй
Электрон почтаға килгән гәзит аҙаҡ өҫтәлдәрегеҙҙә, шкафтарығыҙҙа, иҙәндәрегеҙҙә буталып ятыу менән янамай. Уны Интернеттан компьютерығыҙға күсереп һалмайынса ғына уҡырға ла мөмкин.
• Туҙмай
Электрон гәзит бер ваҡытта ла иҫкермәй, төҫ юғалтмай, йыртылмай, бысранмай, бысратмай.
• Нервыларығыҙҙы һаҡлай
Гәзиттең ниндәйҙер һаны юғалыр, урланыр тип ҡурҡмайһығыҙ, сөнки электрон һандыҡ үҙегеҙ генә белгән пароль ярҙамында һаҡлана.
• Һеҙҙе үҙе эҙләп таба
Ниндәйҙер сит өлкәгә йәки илгә сәфәргә сығып киттегеҙ, ти. Ә унда почта хеҙмәте булмаһа, хат һәм гәзит-журнал ташыусылар бөтөнләй эшләмәһә? Йә бер-нисә көнгә һуңлатып таратһалар? Ҡурҡмағыҙ, һеҙҙең өсөн Интернет менән бәйләнеш булыуы ғына шарт. Республика яңылыҡтарын «Башҡортостан»дың электрон версияһы аша белеп торорһоғоҙ.
Электрон гәзит ҡағыҙҙағы «туған»ынан йөкмәткеһе һәм биҙәлеше буйынса тамсы ла айырылмай.
Рәхәтләнеп уҡығыҙ!
Хаҡтары түбәндәгесә:
6 айға - 792 һум;
PDF версияһына редакцияға килеп яҙылырға йәки беҙҙең реквизиттар буйынса почта бүлексәһендә аҡса күсерергә һәм күсермәһен беҙгә почта аша һалырға мөмкин. Электрон йәшнигегеҙҙең адресын күрһәтергә онотмағыҙ.
Белешмәләр өсөн телефондар: 272-62-61, 272-42-07
Беҙҙең реквизиттар:
Редакция газеты «Башкортостан» - филиал ГУП РБ Издательский дом «Республика Башкортостан»
Директор филиала
Редакция газеты «Башкортостан»: Юлдашбаев Азамат Рамилович
Главный бухгалтер: Тагирова Зульфия Гсмановна
Банковские реквизиты:
Почтовой адрес: 450079 Республика Башкортостан г.Уфа, ул.50-летия Октября , 13.
Юридический адрес: 450079 Республика Башкортостан г.Уфа, ул.50-летия Октября , 13.
Телефоны: 272-05-43 (приемная)
273-40-49 (бухгалтерия)
273-55-16 (факс бухгалтерии)
Эл.почта бухгалтерии: bashkortostan125@yandex.ru


text:
Тамашасы күңелендә мәңгегә оялаған, саф мөхәббәткә инандырған “Ғәлиә” спектакленең авторы, яҙыусы, билдәле йәмәғәт эшмәкәре Таһир Таһиров-Ахунйәнов.
Танылған шағирә, «Башҡортостан ҡыҙы» журналының баш мөхәррире Йомабикә Ильясова.
Танылған йырсы, байтаҡ йыр конкурстары лауреаты Әлим Ҡәйүмов.
Танылған шағирә Зарема Әхмәтйәнова.
Шағир һәм прозаик, «Киске Өфө» газетаһының журналисы Әхмәр Үтәбай.
М.Ғафури исемендәге Башҡорт дәүләт академия драма театры актеры, Рәсәйҙең, Башҡортостандың һәм Татарстандың халыҡ артисы Фидан Ғафаровҡа – 65 йәш.
- « БЕРЕНСЕ БИТ
- ‹ АЛДАҒЫ БИТ
- …
- 24
- 25
- 26
- 27
- 28
- 29
- 30
- 31
- 32
- КИЛӘҺЕ БИТ ›
- ҺУҢҒЫ БИТ »


text:
Фото:
Рөстәм Хәмитов БР Транспорт һәм юл хужалығы буйынса комитеты рәйесенең яңы урынбаҫарын тәғәйенләне
Фото:
Башҡортостан Президенты Рөстәм Хәмитов үҙенең 2013 йылдың 14 ғинуарындағы бойороғо менән Башҡортостан Республикаһының Транспорт һәм юл хужалығы буйынса комитеты рәйесе урынбаҫары итеп Азат Кәлимуллинды тәғәйенләне. Бығаса ул Күмертау ҡалаһы ҡала округы хакимиәте башлығының беренсе урынбаҫары булып эшләне, тип хәбәр иттеләр төбәк башлығының матбуғат хеҙмәтенән.
Биографик белешмә. Кәлимуллин Азат Мостафа улы Күмертау ҡалаһында тыуған. Юғары белемле – Башҡорт дәүләт университетын һәм Өфө дәүләт сервис институтын тамамлаған, юрист һәм экономист квалификацияларына эйә. Хеҙмәт эшмәкәрлеген Күмертау йылылыҡ-электр үҙәгендә иретеп йәбештереүсе булып башлай. 1992 йылдан алып 2004 йылға тиклем Күмертау ҡалаһында РФ Һалымдар һәм йыйымдар буйынса министрлығы инспекцияһында дәүләт һалым инспекторы, баш дәүләт һалым инспекторы, етәксе урынбаҫары булып эшләй. 2004-2008 йылдарҙа – Күмертау ҡалаһында Федераль һалым хеҙмәтенең БР буйынса 17-се район-ара инспекцияһы начальнигы вазифаһын башҡара. 2011 йылдан әлеге ваҡытҡа тиклем Күмертау ҡалаһы ҡала округы хакимиәте башлығының беренсе урынбаҫары булып эшләй.


text:
БР «Башфармация» дәүләт унитар предприятиеһы дарыуханаларында «Ир-егеттәр һаулығы» акцияһы үтә
Ватанды һаҡлаусылар көнө алдынан БР “Башфармация” дәүләт унитар предприятиеһы дарыуханаларында “Ир-егеттәр һаулығы” шәфҡәтлелек акцияһы старт ала. Был сара Башҡорт дәүләт медицина университеты, Башҡортостан Республикаһы урологтары ойошмаһы менән берлектә үткәрелә. БР “Башфармация” предприятиеһынан аңлатыуҙарынса, урология ярҙамын халыҡҡа яҡынайтыу — акцияның төп маҡсаты.
Һәр кешенең даими медицина тикшереүе үтергә тейешлеге сер түгел. Үкенескә күрә, ир-аттың күпселеге табиптарға һирәк мөрәжәғәт итә. Сирҙән оҙаҡ ваҡыт дауаланғансы, иҫкәртеүе еңелерәк, тип иҫәпләй компания вәкилдәре.
Шуға күрә бындай акцияны ойоштороп, уның дауамында БР “Башфармация” дәүләт унитар предприятиеһы дарыуханаларының ҡайһы береһендә табип-урологтар консультацияһын тәҡдим итергә ниәтләгәндәр. Бынан тыш, дарыуханалар ир-егеттәр сәләмәтлеге өсөн кәрәкле һәр төрлө дарыуҙар менән тәьмин ителәсәк, тип ышандырҙылар фармпредприятиенан.
Акция 2010 йылдың 15 февраленән 19-на тиклем үткәрелә.


text:
Владимир Путин Рөстәм Хәмитовты ҡотланы
Рәсәй Федерацияһы Хөкүмәте Рәйесе Владимир Путин Рөстәм Хәмитовҡа Башҡортостан Республикаһы Президенты вазифаһын үтәй башлауы менән ҡотлап телеграмма ебәрҙе.
Владимир Путинтың телеграммаһында шулай тиелә:
«Хөрмәтле Рөстәм Зәки улы!
Һеҙҙе Башкортостан Республикаһы Президенты вазифаһына рәсми тәғәйенләнеүегеҙ менән ҡотлайым.
Һеҙ төбәкте бик мөһим, яуаплы осорҙа етәкләнегеҙ. Тап Һеҙгә Башҡортостандың артабанғы үҫешенә, уның граждандарының көнкүрешен яҡшыртыуға, тотороҡлолоҡто һәм ижтимағи татыулыҡты нығытыуға курсты дауам итергә кәрәк буласаҡ.
Иҡтисадта һәм социаль өлкәлә, республиканың етди ғилми, интеллектуаль, мәҙәни ҡеүәтен тормошҡа ашырыуҙа ҡаҙаныштарҙы арттырыу өсөн бөтә белемегеҙҙе һәм тәжрибәгеҙҙе ҡулланырһығыҙ, тип ышанам.
Һеҙгә уңыштар һәм пландарығыҙҙы тормошҡа ашырыуығыҙҙы теләйем.
В.Путин».


text:
Дмитрий Медведев Федераль Йыйылышҡа Мөрәжәғәтнамәһе менән сығыш яһай
РФ Президенты Дмитрий Медведев Федераль Йыйылышҡа үҙенең Мөрәжәғәтнамәһе менән юғары дәүләт вазифаһын биләгән ваҡытында өсөнсө тапҡыр мөрәжәғәт итә. Дәүләт башлығы яҡын киләсәккә эске һәм тышҡы сәйәсәттең төп йүнәлештәре буйынса үҙенең позицияһын әйтә, шулай уҡ ҡабул ителгән мөһим ҡарарҙар хаҡында мәғлүмәт бирә.
Мөрәжәғәтнамә төп программа документы булып тора һәм, президент фекеренсә, ниндәй проблемалар өҫтөнлөклө һәм уларҙы хәл итеү механизмдары ниндәй – ошолар буйынса йәмғиәткә ориентирҙар бирә. Дәүләт башлығының парламентҡа әлеге Мөрәжәғәтнамәһе — уларҙы халыҡҡа еткереү тарихында 17-сеһе. Медведев парламентҡа ике тапҡыр мөрәжәғәт итте — 2008 йылдың 5 ноябрендә һәм уҙған йылдың 12 ноябрендә. Унан алдағы дәүләт башлығы Владимир Путин Федераль Йыйылышҡа 8 тапҡыр мөрәжәғәт итте. Рәсәй Федерацияһының беренсе президенты Борис Ельцин парламент алдында программа телмәренең төп тезистары менән йылдың төрлө ваҡытында алты тапҡыр сығыш яһаны. Тәүге тапҡыр Президенттың Федераль Йыйылышҡа Мөрәжәғәтнамәһе 1994 йылдың 24 февралендә уҡып ишеттерелде.


text:
Рәсәй Юристар ассоциацияһы Башҡортостанда Бушлай юридик ярҙам көнөн үткәрә
Рәсәй Юристар ассоциацияһының төбәк бүлексәһе йома, 20 сентябрҙә, Бушлай юридик ярҙам көнөн үткәрә. Көн дауамында Өфөләге 16 адрес буйынса һәм республика буйынса 23 урындағы бүлексәлә граждандарға торлаҡ, ғаилә, хеҙмәт, гражданлыҡ хоҡуҡтарына ҡағылышлы юридик мәсьәләләр буйынса хоҡуҡи ярҙам күрһәтеләсәк.
Барлыҡ һорауҙарға «Рәсәйҙең Юристар ассоциацияһы» дөйөм Рәсәй йәмәғәт ойошмаһының урындағы бүлексәләре вәкилдәре, БР Прокуратураһы хеҙмәткәрҙәре, Федераль дәүләт теркәүе, кадастр һәм картография хеҙмәтенең Башҡортостан буйынса идаралығы белгестәре, адвокаттар яуап бирәсәк.
Рәсәй Юристар ассоциацияһының төбәк бүлексәһенән хәбәр итеүҙәренсә, бындай Бушлай юридик ярҙам көндәрен улар квартал һайын ойоштора. Консультация алыу өсөн алдан яҙылыу мотлаҡ түгел.


text:
Республикабыҙҙың төньяҡ–көнбайышында, баш ҡалабыҙ θфөнән 220 саҡрым алыçлыҡта, мул hыулы Кама йылғаhы буйында йәш, заманса ҡала урынлашҡан. Был ҡала Нефтекама тип атала. Ҡалала 54 милләтте берләштереп, 137 меңдән ашыу кеше йәшәй. Уларҙың 29,1% рустар, 27,8 % - башҡорттар, 30,5 проценты – татарҙар.Үҙенең барлыҡҡа килеүе менән Нефтекама 1955 йылда боронғо мари ауылы Арлан эргәһендә табылған “ҡара алтын”ға бурыслы. Күҙәтеүселәрҙән hуң нефть табыусылар, ә hуңынан төҙөүселәр килгән. Кәсәү, Марьино hәм Михайловка ауылдары араhында, ҡасандыр ҙур бушлыҡты тәшкил иткән киң баçыуҙарҙа, беренселәрҙән булып нефть сығанаҡтарын асыусылар өсөн торлаҡтар төҙөлә башлай.
Бөгөнгө көндә Нефтекама республикабыҙҙың ҙур ҡалалары рәтенә инә, мәҙәниәт hәм сәнәғәт өлкәhендә әhәмиәтле урын алып тора. Ҡалала төҙөүселәрҙең эшен дауам итеп, ғөрөф–ғәҙәттәрен hаҡлап, белем hәм тәжрибәләрен йәш быуынға еткереп, энергетиктар, төҙөүселәр, машина эшләп сығарыусылар, табиптар, уҡытыусылар hәм башҡа hөнәр эйәләре йәшәй hәм тырышып эшләй. Нефтекамала 30 кеше “Ҡаланың лайыҡлы гражданы” исеменә лайыҡ, Бөйөк Ватан hуғышында ҡатнашҡан 400–ҙән ашыу ветеран йәшәй. Заман ҡаршылыҡтарын үтеп, яңы иҡтисад шарттарында үҙенең тотҡан урынын нығытып, был ҡала үçеш юлынан ышаныслы атлай.


text:
Был Kommode Ikea Birke Һүрәттәр . Категория, ул шәхси һәм коммерцияға маҡсат өсөн файҙаланырға мөмкин., сөнки бөтә бренды бында хужаһына тейешле һылтанмалар үҙенсәлектәре.. Һеҙ эҙләү Башҡа Фото от Kommode Ikea Birke . беҙҙең Түбән галереяһы. Әгәр телисез таба Башҡа Фото Һеҙ таба беҙҙең башҡа Категория.
Ikea Malm Kommode Mit Schubladen Posot Kleinanzeigen от http://img.class.posot.de/de_de/2015/02/21/Ikea-Malm-Kommode-mit-6-Schubladen-20150221030515.jpg
Был материалдарҙың күпселеге сығанағы булған һуң сайты “Fair Use” -Коммерция булмаған авторлыҡ хоҡуҡтары өсөн отчет доктринаһы Яңылыҡтар, Фекер алышыуға сығарылған һәм формалаштырыу маҡсатында яҙылған. Беҙ бөтә талаптарҙы үтәргә Takedown .
Ikea Malm Kommode Cm In Birke Ebay от http://i.ebayimg.com/images/i/272281553684-0-1/s-l1000.jpg
17 Оҡшаған Фотоһүрәт Kommode Ikea Birke был мөхәррире скачать
Был Kommode Ikea Birke яҙған мөхәррире, ул ярҙам, был маҡсат өсөн коммерция түгел сайттар һәм был бөтә фотолар public domain. Һуң Проблемаларҙы менән Kommode Ikea Birke Авторлыҡ хоҡуҡтарын һүрәттәр? Һеҙ беҙгә DMCA-биттәрҙе ҡарап һәм был турала хәбәр Kommode Ikea Birke Һүрәттәр бөтә ентекле , һеҙ хужаһы булған өсөн Kommode Ikea Birke Фото.
Kommode Ikea Birke Bild ist in die Kategorie , индивидуаль һәм улар коммерция маҡсаты өсөн файҙаланырға мөмкин., сөнки бында тауар билдәһе булып хужаларҙың бөтә тейешле характеристика. Sie können andere Bild Kommode Ikea Birke in unseren Galerien unten durchsuchen. Әгәр һеҙ һүрәттә күргән теләгән башҡа, һеҙ беҙҙең башҡа категория ҡарарға мөмкин.
кереткәнсе тураһында уҡыу, empfehle ich das Araund dieses schönenKommode Ikea Birke Foto aussehen.
Ikea Malm Kommode Mit Schubladen Posot Kleinanzeigen
Был ғәжәйеп тикшереү 17 Һөйләмдәр төҙөү тураһында фотолар
Был посты яҙған мөхәррир, был маҡсаттар өсөн улар сайтында ла булышлыҡ comersial.
һәм был бөтә фотолар Public Domain.
Мин был картина барлыҡҡа килгән проблемалар менән авторлыҡ хоҡуҡтары? Был һүрәттә һеҙ һәр битемдә уҡый алаһығыҙ. dmca деталдәр һәм отчет-Йәүҙәләр, һеҙ хужаһы булып тора.


text:
Кеше яҙмыштарын үҙ итепСабыйҙың донъяға тыуыуы – иң илаһи, иң татлы, иң мөғжизәле минуттар. Балаға ғүмер биреү һәләте – кешелектең иң ҡәҙерле һәм мөһим бурысы. Быуын сылбырын дауам итерҙәй нәҫелең булмаһа, Ер йөҙөндә башҡарылған асыштарҙың да, бөйөк эшмәкәрлектәрҙең...
Рәт киттеРәзилә ЫРЫҪҠУЖИНА – Ҡәйнәләрҙең рәте китте бит, әй! Бынау Ғәлиәне әйтәм, малайы өйләнгәйне, донъя батҡағына сумды ла ҡуйҙы. Киленен усында ғына йөрөтмәй инде. Үҙ балаңды ла шул хәтлем әпәүләмәйһең. – Әйтмә лә. Кисә, барып инһәм, килене кендегенә...
Өйҙә кейер өсөн уңайлы әйберҙәрҺәр хужабикәнең һандыҡ төбөндә спорт костюмынан ҡалған бәйләнгән салбар һаҡланалыр, моғайын. Уның йә килешлеге юғалып, йә бер аҙ таушалған, йә таплы көйөнсә файҙаланыуға яраҡһыҙ булып ятыуы ихтимал. Ошо кәрәкмәгән әйберҙәрҙән дә өйҙә йәки баҡсала...
Егәрлеләр тота донъяныАуылда ла егәрлеләр матур итеп донъя көтөргә әмәлен таба. Ғафури районы Яңғыҙҡайын ауылында йәшәүсе Рәзилә менән Ринат Сәлиховтарҙың эшһөйәр ғаиләһе менән танышып, уларҙың күркәм тормошона шаһит булдыҡ. 34 йыл бергә татыу ғүмер итеп, бер ҡыҙ һәм өс...
Матурлыҡ һағындаЯҙын иммунитет бер аҙ ҡаҡшағандай була. Тиҙ арыта, йоҡомһората, тән кибә, дөйөм хәлһеҙлек барлыҡҡа килә. Сәләмәтлекте нығытыу, тәнде йәшәртеү, йөҙгә балҡыш өҫтәү өсөн боронғо һылыуҡайҙар ябай ғына ысул ҡулланған. Аҡ ҡайындан төнәтмә Төнәтмә...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Хажиев Ризван Закирхан улы
Ризван Хажиев, Ризван Закирхан улы Хажиев (30 сентябрь 1939 — 27 октябрь 2013) — Башҡортостандың дәүләт һәм йәмәғәт эшмәкәре, ғалим, журналист һәм яҙыусы. Филология фәндәре кандидаты (1987), доцент. Башҡортостан Республикаһының атҡаҙанған мәҙәниәт хеҙмәткәре (1993). СССР һәм Башҡортостан Журналистар союзы ағзаһы (1969), Рәсәй Федерацияһы (1992) һәм Башҡортостан Республикаһы (1991) Яҙыусылар союзы ағзаһы. БАССР-ҙың Юғары Советы XII саҡырылыш депутаты (1990—1995).
Йөкмәткеһе
Биографияһы[үҙгәртергә | вики-тексты үҙгәртергә]
Хажиев Ризван Закирхан улы 1939 йылдың 30 сентябрендә Мәсетле районының Һөләймән ауылында тыуған. Ауылында башланғыс белем ала, Ләмәҙтамаҡ урта мәктәбендә 1957 йылға тиклем уҡый. Силәбе өлкәһенең Баҡал ҡалаһы һөнәрселек училищеһында паровоз машинисы ярҙамсыһы һөнәрен ала (1959). Училищелә уҡыған ваҡытында уҡ урындағы «Баҡал таусыһы» гәзитенә мәҡәләләр яҙа, баҫманың әүҙем хәбәрсеһенә әйләнә. Армия хеҙмәтен Минск ҡалаһында һәм Венгрияла үтә. Армияла саҡта ла хәрби гәзиттәрҙә тиҫтәләгән һүрәтләмә, репортаждар баҫтыра. Хеҙмәтен тултырып ҡайтҡас, Мәсетле районының «Коммунист» гәзитендә эшләй (1963).
1964 йылда Башҡорт дәүләт университетының филология факультетына уҡырға инә. Төркөм старостаһы итеп тәғәйенләнә. Йәмәғәт эштәрендә әүҙем ҡатнаша: университет ВЛКСМ комитетының — өсөнсө, һуңыраҡ икенсе секретары, тотош уҡыу йорто студенттарының хеҙмәт семестры штабы етәксеһе вазифаларын башҡара.
1969 йылда университетты «ҡыҙыл» дипломға тамамлай. Мәсетле районының Мәләкәҫ һигеҙ йыллыҡ мәктәбенә директор булып эш башлай. Артабан район мәҙәниәт бүлеге мөдире, район гәзите мөхәррире урынбаҫары вазифаһында эшләй.
1974 йылдан «Совет Башҡортостаны» гәзитенең Учалы, Белорет һәм Бөрйән райондарын берләштергән эш зонаһында үҙ хәбәрсе, 1981 йылдан — гәзиттең партия тормошо бүлеге мөдире.
1987 йылдан Башҡортостан Журналистар союзының яуаплы секретары, 1990 йылдан — рәйес вазифаларында эшләй. Журналистар союзында эшләгән осорҙа Шәһит Хоҙайбирҙин исемендәге премия булырыуға өлгәшә.
1990 йылда БАССР-ҙың 12 саҡырылыш Юғары советына 226 һанлы Ләүзә һайлау округанан (Башҡортостан Республикаһы Ҡыйғы районы) депутат итеп һайлана. Артабан Башҡортостан Республикаһы Дәүләт йыйылышы -Ҡоролтай депутаты вазифаһында 1995 йылға тиклем эшләй.
1996—1997 йылдарҙа Башҡорт дәүләт университетының башҡорт филологияһы һәм журналистикаһы факультетында уҡыта, факультеты декан урынбаҫары вазифаһын башҡара.
1997 йылдың октябрь айынан 2001 йылға тиклем «Ватандаш» журналының баш мөхәррир урынбаҫары булып эшләй.
2013 йылдың 27 октябрендә Дыуан районы үҙәге Мәсәғүт ауылында вафат була, тыуған төйәге Һөләймән ауылы зыяратында ерләнгән.
Ижады[үҙгәртергә | вики-тексты үҙгәртергә]
Ризван Хажиев ижады тәү сиратта журналистика өлкәһендә киң билдәле.
Китаптары[үҙгәртергә | вики-тексты үҙгәртергә]
- Бөйөк Татр бөркөтө. Өфө, 1981
- Әгәр мин яҙмаһам. Өфө, 1988
- Исемдәре ҡалыр йылдарҙа. Өфө, 1992
- Журналист булып ҡалам. Өфө, 1999
- Кем һин Сабир Ваһапов? Өфө, 2004
- Һөләймән һәм һөләймәндәр. Өфө, 2006
- Шомло Афған тауҙары. Өфө, 1989 (соавт.)
- Башкирская публицистика 20—30-х годов. Уфа, 1998
- Помнят Высокие Татры. Уфа, 2005
- Есть такая земля — мечетлинская. Уфа, 2005.
- В погонах и без погон. Уфа. 1996 (соавт.)
- Уроки журналистского мастерства. Уфа, 1999 (соавт.)
- Мечетлинский район Республики Башкортостан. Краткая энциклопедия. Уфа. 2000 (сост.)
Бүләктәре[үҙгәртергә | вики-тексты үҙгәртергә]
- «Совет Башҡортостаны» гәзите премияһы лаураеты
- «Ҡыҙыл таң» гәзите премияһы лаураеты
- «Йәшлек» гәзите премияһы лаураеты
- «Ватандаш» журналы премияһы лаураеты
- Башҡортостан журналистарының Шәһит Хоҙайбирҙин исемендәге премияһы (1999)
- Мәсетле районының Рәшит Әхтәри исемендәге премияһы (2004) лаураеты.
- Мәсетле районы Һөләймән ауылының почетлы гражданины
Әҙәбиәт[үҙгәртергә | вики-тексты үҙгәртергә]
- Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
- Хәсән Назаров. Ғәҙеллек илсеһе. // Йәшлек. 1990, 13 февраль.
- Хәсән Назаров. Йондоҙ яна йөрәгендә. // Совет Башҡортостаны. 1990, 1 май.
- Камил Яйыҡбаев. Депутаттың эш көнө. // Башҡортостан. 1995, 1 март.
- Сәлимйән Бәҙретдинов, Аҫылғужа Баһуманов. «Журналист булып ҡалам…». // Йәшлек. 1999, 10 август.
- Рәсих Ханнанов. Эйе, ул журналист булып ҡала. // Ҡыҙыл таң. 1999, 15 сентябрь.
- Нурия Амангилдина. Әй һыуынан дәрт һәм көс алып. // Башҡортостан. 1999, 2 октябрь.
- Аҫылғужа Баһуманов. Дуҫ тураһында һүҙ. // Башҡортостан. 2004, 28 сентябрь.
Һылтанмалар[үҙгәртергә | вики-тексты үҙгәртергә]
- 30 сентябрҙә тыуғандар
- 1939 йылда тыуғандар
- Һөләймән ауылында (Мәсетле районы) тыуғандар
- 27 октябрҙә вафат булғандар
- 2013 йылда вафат булғандар
- Дыуан районында вафат булғандар
- Башҡорт дәүләт университетын тамамлаусылар
- Башҡортостан Яҙыусылар союзы ағзалары
- Филология фәндәре кандидаттары
- Шәһит Хоҙайбирҙин исемендәге премия лауреаттары
- Башҡортостан журналистары
- Башҡортостандың атҡаҙанған мәҙәниәт хеҙмәткәрҙәре
- «Башҡортостан» гәзите журналистары
- Башҡорт дәүләт университеты уҡытыусылары
- «Ватандаш» журналы хеҙмәткәрҙәре
- Башҡорт әҙәбиәте белгестәре
- Рәшит Әхтәри исемендәге премия лауреаттары
- КПСС ағзалары
- 12-се саҡырылыш Башҡорт АССР-ы Юғары Советы депутаттары


text:
Июндә «Үлем менән ҡайҙа сауҙа итеүҙәрен хәбәр ит!» акцияһы үтәсәк
2010 йылдың 1 июненән 30-ына тиклем РФ Наркотиктар әйләнешенә контроль буйынса федераль хеҙмәте Халыҡ-ара наркоманияға һәм наркобизнесҡа ҡаршы көрәш көнөнә арналған «Үлем менән ҡайҙа сауҙа итеүҙәрен хәбәр ит!» Бөтә Рәсәй наркотиктарға ҡаршы акция үткәрә.
Уны үткәргән ваҡытта тәүлек әйләнәһенә республика наркоконтроленең 8-800-347-20-30 «ышаныс телефоны» эшләйәсәк, уның буйынса кешеләр наркотиктар әҙерләү, ҡулланыу һәм һаҡлау факттары һәм башҡа мөһим мәғлүмәттәр тураһында бушлай шылтыратып белдерә ала. Бер шылтыратыу ҙа иғтибарһыҙ ҡалдыралмаясаҡ. Бөтә мәғлүмәтте наркоконтроль хеҙмәткәрҙәре тикшереп, улар буйынса саралар күрәсәк.
Республика халҡы шулай уҡ Рәсәй Наркотиктар әйләнешенә контроль буйынса федераль хеҙмәтенең Башҡортостан Республикаһы буйынса идаралығы рәсми сайтының (www.gnkrb.ru) махсус битендә наркотиктарға ҡаршы ведомство етәкселегенә һорауҙар бирә һәм тәҡдимдәрен белдерә ала.
Башҡортостан Республикаһы наркотиктарға ҡаршы комиссия рәйесе урынбаҫары, Рәсәй Наркотиктар әйләнешенә контроль буйынса федераль хеҙмәтенең БР буйынса идаралығы начальнигы полиция генерал-лейтенанты Валерий Кокин билдәләүенсә, «хоҡуҡ һаҡлау органдарының йәмәғәтселек менән үҙ-ара килешеп эш итеүе ыңғай һөҙөмтәләр генә бирә. Шуға күрә лә был юлы ла республика халҡы акция үткәреүгә аңлап ҡарар һәм наркотиктар менән бәйле афәткә бергәләп ҡаршы тороу эшендә әүҙем гражданлыҡ позицияһы күрһәтер, тип ышанабыҙ».